Τεστ προσωπικότητας: Πώς να εντοπίσετε ναρκισσιστές, ψυχοπαθείς, ευαίσθητους\nΠαρασκευή, 20 Φεβρουαρίου 2015 00:00\nΧρησιμοποιούμε καθημερινά τους χαρακτηρισμούς τελειομανής, εσωστρεφής, ευαίσθητος ή ναρκισσιστής για να περιγράψουμε ανθρώπους γύρω μας. Ξέρουμε όμως τι ακριβώς σημαίνουν αυτοί οι χαρακτηρισμοί ή επιλέγουμε να τους χρησιμοποιούμε επιπόλαια όταν θέλουμε να χαριτολογήσουμε;\nΣτην πραγματικότητα, αυτά τα γνωρίσματα της προσωπικότητας αντιστοιχούν σε μια ολόκληρη κοσμοθεωρία του ανθρώπου που έχουμε απέναντί μας.\nΔείτε ποια είναι τα σημάδια –άλλοτε προφανή και άλλοτε σχεδόν ανεπαίσθητα– που θα σας βοηθήσουν να «ψυχολογήσετε» ένα νέο σύντροφο, ένα συνάδελφο ή κάποιο άτομο που μόλις γνωρίσατε.\nΟι ειδικοί υποστηρίζουν ότι υπάρχουν σημάδια –λεκτικά και μη– που μας δίνουν μια σαφή εικόνα για τον τύπο προσωπικότητας στον οποίο ανήκει ένα άτομο. Γνωρίζοντας σε γενικές γραμμές τι τύπος είναι ο άνθρωπος που έχουμε απέναντί μας, θα φερθούμε κι εμείς αναλόγως, κυρίως με στόχο να αποφύγουμε συγκρούσεις, νεύρα και στεναχώριες.\n- Ο τελειομανής χρησιμοποιεί συνεχώς μια συγκεκριμένη λέξη\nΓια έναν τελειομανή, οποιοδήποτε «πρότζεκτ» –μια δουλειά, μια ερωτική σχέση ή ακόμη κι ένα χόμπι– είναι είτε τέλειο είτε απόλυτη αποτυχία. Δεν υπάρχουν συμβιβασμοί και γκρίζες ζώνες. Ακόμη και στην παραμικρή αναποδιά, ο τελειομανής να ταραχτεί και θα γίνει επικριτικός. Υπάρχει όμως ένα ακόμη χαρακτηριστικό σημάδι που αποκαλύπτει τον τελειομανή: Χρησιμοποιεί συνεχώς τη λέξη «πρέπει». Η ζωή του ανθρώπου αυτού είναι γεμάτη κανόνες, στόχους αλλά και απαιτήσεις από τους ανθρώπους γύρω του. Έτσι, θεωρεί πως πρέπει να κάνει συγκεκριμένα πράγματα και αυτά τα πράγματα πρέπει να έχουν μια πολύ συγκεκριμένη έκβαση, ενώ και οι γύρω του πρέπει να ικανοποιούν τις προσδοκίες και τις απαιτήσεις του.\n- Ο ναρκισσιστής θα σε ρίξει στη φωτιά\nΕίναι υγιές να έχουμε αυτοπεποίθηση και να εκτιμάμε τον εαυτό μας, όμως ο ναρκισσιστής ξεφεύγει πολύ από αυτά τα όρια. Τυπικά χαρακτηριστικά του ναρκισσιστή είναι η συνεχής αναζήτηση της επιβεβαίωσης και της επιβράβευσης, η υπερβολική φροντίδα της εξωτερικής εμφάνισης και η προσπάθεια για επιβολή. Ο υπέρμετρος εγωισμός όμως δεν είναι τίποτα μπροστά σε αυτά που είναι διατεθειμένος να κάνει ο ναρκισσιστής για να προβληθεί: Ο ναρκισσιστής θα σας προδώσει για να έχει το πάνω χέρι. Δε θα διστάσει ούτε στιγμή να σας ντροπιάσει και να πλήξει την αξιοπιστία σας.\n- Ο εξωστρεφής παίρνει πιο ενεργό ρόλο υπό συγκεκριμένες συνθήκες\nΟι εξωστρεφείς άνθρωποι λατρεύουν κάθε είδους κοινωνική επαφή. Γι' αυτούς, η μοναχική ζωή μοιάζει με εφιάλτη. Για να καταλάβουμε αν κάποιος είναι εξωστρεφής, αρκεί να παρατηρήσουμε σε ποιες περιπτώσεις μοιάζει να έχει περισσότερη ζωντάνια από ποτέ: Εάν είναι πιο δραστήριος και ενεργητικός όταν περιβάλλεται από πολύ κόσμο και όταν γίνεται... σαματάς, τότε σίγουρα χαρακτηρίζεται από εξωστρέφεια.\n- Ο εσωστρεφής αφιερώνει τον ελεύθερο χρόνο του σε συγκεκριμένες δραστηριότητες\nΕάν έχετε κάποιο φίλο που είναι ήσυχος και λιγομίλητος, δε σημαίνει απαραιτήτως ότι είναι και εσωστρεφής. Άλλο ντροπαλός και άλλο εσωστρεφής. Για τον ντροπαλό, η πολυκοσμία μοιάζει με απειλή, αλλά για τον εσωστρεφή μοιάζει με την ανάβαση στο Έβερεστ! Οι εσωστρεφείς άνθρωποι προτιμούν να περνούν τον ελεύθερο χρόνο τους, τα σαββατοκύριακα για παράδειγμα, στο σπίτι. Είναι επίσης πολύ συνεσταλμένοι και η σκέψη τους είναι κατά βάση αναλυτική.\n- Ο ευαίσθητος ξεχωρίζει μέσα στο πλήθος\nΘεωρείται σε γενικές γραμμές πως οι ευαίσθητοι άνθρωποι νιώθουν πιο βαθιά συναισθήματα και αντιδρούν πιο εύκολα ή πιο έντονα στα συναισθήματά τους. Έχουν επίσης την τάση να παρουσιάζουν αυξημένη ευαισθησία στα εξωτερικά ερεθίσματα. Έτσι, ο ευαίσθητος μπορεί να ξεχωρίσει μέσα στο πλήθος, καθώς θα είναι το άτομο που θα δυσκολεύεται να συγκεντρωθεί σε ένα θορυβώδη χώρο ή θα αργεί πολύ να πάρει μια απόφαση.\n- Ο ψυχοπαθής δεν παρεκκλίνει (από τα δικά του πρότυπα)\nΟ ψυχοπαθής δεν διαθέτει ενσυναίσθηση, είναι ανειλικρινής και δεν ξέρει τι θα πει ντροπή και ενοχή. Ίσως δυσκολεύεστε να το πιστέψετε, όμως οι περισσότεροι ψυχοπαθείς δεν είναι βίαιοι. Για να διακρίνουμε τον ψυχοπαθή από τον αγενή, πρέπει να κοιτάξουμε τη συμπεριφορά του ατόμου σε βάθος χρόνου: Ψέματα, απερίσκεπτες συμπεριφορές, καταπάτηση των κανόνων και συστηματική χειραγώγηση είναι μερικά από τα χαρακτηριστικά σημάδια. Όμως αυτές οι συμπεριφορές είναι σταθερές και διαχρονικές για τον ψυχοπαθή, όχι παρορμήσεις της στιγμής που μετά μετανιώνει.\nΤο Facebook ως «εργαλείο αξιολόγησης» της προσωπικότητας\nΒρείτε το ταίρι σας με ένα τεστ προσωπικότητας! (γράφημα)\nΠΡΟΣΩΠΙΚΟΤΗΤΑ · ΤΕΣΤ ΠΡΟΣΩΠΙΚΟΤΗΤΑΣ · ΝΑΡΚΙΣΣΙΣΜΟΣ ΣΗΜΑΔΙΑ · ΨΥΧΟΠΑΘΕΙΑ ΣΗΜΑΔΙΑ · ΤΥΠΟΙ ΠΡΟΣΩΠΙΚΟΤΗΤΑΣ · ΧΑΡΑΚΤΗΡΙΣΤΙΚΑ ΠΡΟΣΩΠΙΚΟΤΗΤΑΣ


Ζώα υπό εξαφάνιση: Ας τα προστατεύσουμε πριν να είναι αργά\nΚάθε είδος που χάνεται, παίρνει μαζί του και ένα κομμάτι της γενετικής και εξελικτικής ιστορίας εκατοντάδων χρόνων, πολύτιμη πηγή γνώσης για τον άνθρωπο\nΔεκάδες είδη ζώων και φυτών εξαφανίζονται καθημερινά εξαιτίας της ανεξέλεγκτης συρρίκνωσης των βιοτόπων τους, του παράνομου κυνηγιού, της ρύπανσης της ατμόσφαιρας και των κλιματικών αλλαγών. Πολλά από αυτά, δεν έχουμε προλάβει καν να τα γνωρίσουμε. Όμως κάθε είδος που χάνεται, παίρνει μαζί του και ένα κομμάτι της γενετικής και εξελικτικής ιστορίας εκατοντάδων χρόνων, πολύτιμη πηγή γνώσης για τον άνθρωπο.\nΣτην Ελλάδα τα τελευταία χρόνια έχουν ενισχυθεί οι προσπάθειες για την προστασία των απειλούμενων ειδών με δραστηριοποίηση πολλών φορέων. Μεγαλύτερο βάρος έχει δοθεί στην προστασία κάποιων ιδιαίτερα σπάνιων ειδών ζώων, ορισμένα εκ των οποίων συναντώνται μόνο στην Ελλάδα και κινδυνεύουν άμεσα με εξαφάνιση. Στη χώρα μας για την προστασία των απειλούμενων ειδών δραστηριοποιείται η οργάνωση WWF Ελλάδας.\nΔύο ακόμα είδη που διαβιώνουν στην Ελλάδα και απειλούνται με εξαφάνιση είναι ο Αιγαιόγλαρος και η Οχιά της Μήλου. Ο Αιγαιόγλαρος είναι ένα παγκόσμια απειλούμενο είδος γλάρου και αποτελεί είδος κορυφαίου ευρωπαϊκού ενδιαφέροντος. Και γι' αυτά τα είδη δραστηριοποιούνται οικολογικές οργανώσεις.\nΆλλες ισχυρές παρουσίες στη φυσική ζωή του πλανήτη μας που ωστόσο αποτελούν απειλούμενα είδη είναι ο ελέφαντας, ο ρινόκερος, η τίγρης, τα πάντα, το κόκκινο ελάφι, οι γύπες και το τσακάλι.\nΔιαβάστε τις δράσεις της WWF και του Αρκτούρου για την προστασία των απειλούμενων από εξαφάνιση ζώων.\nΒρήκαμε την πιο οικονομική premium ξηρά τροφή για τον σκύλο σας!\nΈχεις κατοικίδιο και θες να πας διακοπές;\nΔιάσημοι τετράποδοι πρωταγωνιστές που όλοι αγαπήσαμε\n06/10/2015, 12:48 3\n05/10/2015, 19:21 55\nΥιοθεσία αδέσποτων: Κοινωνική και ανθρώπινη ανάγκη\n05/10/2015, 18:37 2\nΝέο κουτάβι: 10 tips για την εκπαίδευσή του


Έτοιμη για τον Άρη η Κ19 - ΟΛΥΜΠΙΑΚΟΣ - Olympiacos.org\nΑΡΧΙΚΗ Έτοιμη για τον Άρη η Κ19\nΜε 18 παίκτες στην αποστολή, ταξίδεψε ο Ολυμπιακός Κ19 στη Θεσσαλονίκη για το παιχνίδι της 6ης αγωνιστικής απέναντι στον Άρη.\nΟι Πειραιώτες, αναζητούν την πέμπτη τους νίκη μετά από αυτή της προηγούμενης αγωνιστικής κόντρα στη Λαμία. Το παιχνίδι θα ξεκινήσει στις 13:00 της Κυριακής και θα μεταδοθεί από τη Web TV του novasports.gr και από το κανάλι του novasports στο youtube.\nΑναλυτικά οι 18 παίκτες που επέλεξε ο Ρικάρντο Πέρες:\nΤζολάκης, Στουρνάρας, Κεραμίδας, Γκοτζαμανίδης, Μποσκουίδης, Ασλανίδης, Τσάβος, Μαρτίνης, Νεοφυτίδης, Νικόλης, Σαπουντζής, Κατσαβάκης, Αρσενίδης, Μπέλιτς, Λιάτσος, Μαρίνος, Σουρλής, Μπουλάρι.\nΌσα δήλωσε ο Πέδρο Μαρτίνς στη συνέντευξη Τύπου, μετά το τέλος του αγώνα κόντρα στην ΑΕΚ. 26.01.2020\nΙσοπαλία χωρίς γκολ στο ΟΑΚΑ\nΟ Ολυμπιακός παρότι καλύτερος από την ΑΕΚ (είχε και δοκάρι), δεν σκόραρε στο ΟΑΚΑ και έμεινε στο 0-0 για την 21η αγωνιστική. 26.01.2020\nΟ Ολυμπιακός ολοκλήρωσε την προετοιμασία του για το εκτός έδρας ματς με την ΑΕΚ στο πλαίσιο της 21ης αγωνιστικής της Super League. 25.01.2020


Κομισιόν: Ζητά να είναι ελεύθερες οι παράλληλες εξαγωγές – ΙΑΤΡΟΙ\nΚομισιόν: Ζητά να είναι ελεύθερες οι παράλληλες εξαγωγές\nΝα άρει όλους τους περιορισμούς που ισχύουν σήμερα στις ‘παράλληλες’ εξαγωγές φαρμάκων, ζητεί η Κομισιόν από τις ελληνικές αρχές.\nΜε σχετική της επιστολή, καλεί τους αρμόδιους να καταργήσουν τα εμπόδια που έχουν θέσει στην επανεξαγωγή σκευασμάτων, προκειμένου να μην στερηθούν οι δυνητικοί εξαγωγείς τα οφέλη της εξαγωγής.\nΟι ‘παράλληλες’ εξαγωγές είναι μία νόμιμη εμπορική διαδικασία στην Ευρώπη.\nΣτη χώρα μας, ωστόσο, τελεί υπό διωγμό, καθώς η πολιτική ηγεσία του υπουργείου Υγείας εκτιμά ότι οδηγεί σε ελλείψεις στην ελληνική αγορά.\nΠρόκειται για σκευάσματα τα οποία παράγονται στο εξωτερικό και στη συνέχεια εισάγονται στην Ελλάδα.\nΤο φάρμακο, ωστόσο, είναι ένα διατιμημένο είδος, με αποτέλεσμα το ίδιο σκεύασμα να είναι πολύ πιο φθηνό σε ορισμένες χώρες (όπως η Ελλάδα), σε σύγκριση με άλλες.\nΗ διαφορά αυτή της τιμής, καθιστά άκρως κερδοφόρα την επανεξαγωγή του, ακόμη και στην ίδια τη χώρα όπου το φάρμακο παράγεται!\nΟι πρόσφατες μειώσεις που έχουν γίνει στις τιμές των φαρμάκων στην Ελλάδα, έχουν δημιουργήσει ακόμη πιο ευνοϊκές συνθήκες επανεξαγωγής, καθώς ένα σκεύασμα μπορεί να έχει διπλάσια ή τριπλάσια τιμή στη Γερμανία.\nΗ Ευρωπαϊκή Επιτροπή επισημαίνει στις ελληνικές αρχές ότι βάσει της ελληνικής νομοθεσίας, οι χονδρέμποροι μπορούν να εξάγουν φάρμακα στο εξωτερικό, εφόσον τα έχουν αγοράσει για εξαγωγή, απευθείας από φαρμακευτικές εταιρείες.\nΗ επανεξαγωγή φαρμάκων δεν επιτρέπεται στην περίπτωση που τα έχουν αγοράσει από άλλους χονδρεμπόρους.\nΕπίσης, οι φαρμακαποθήκες που εξάγουν φάρμακα απαγορεύεται να διαμεσολαβούν για εξαγωγές άλλων φαρμακαποθηκών.\nΟι χονδρέμποροι μπορούν να διαμεσολαβούν για πώληση των εν λόγω φαρμάκων στο εσωτερικό της χώρας αλλά, κατά τη διαμεσολάβηση αυτή, δεν μπορούν να εξάγουν τα προϊόντα αυτά.\nΟι υπεύθυνοι της ΄’Κομισιόν’ εκτιμούν ότι ο περιορισμός αυτός έχει ανάλογη επίπτωση με ποσοτικό περιορισμό των εξαγωγών, γεγονός που εισάγει διακρίσεις.\nΣημειώνει ότι οι αρχές μπορούν να επιβάλλουν ορισμένους περιορισμούς, ώστε να διασφαλίζεται ο ομαλός εφοδιασμός της τοπικής αγοράς.\nΔεν μπορούν, όμως, να αποτελεί αδικαιολόγητο μέτρο ανάλογης επίπτωσης με ποσοτικό περιορισμό σε εξαγωγές.\nΟι ελληνικές αρχές καλούνται να απαντήσουν σε δύο μήνες για τα μέτρα που έχουν λάβει, ενώ η υπόθεση μπορεί να παραπεμφθεί και στα ευρωπαϊκά δικαστήρια.


Βόρεια Ελλάδα - Αύγουστος του ΄91\nΌπου και να ταξιδέψω η Ελλάδα με πληγώνει... (Σεφέρης)\nΤετάρτη 28 Αυγούστου 91\nΠρωί ξεκινώ από τη Βέροια, με προορισμό την ανατολική Μακεδονία. Χώρος μακρινός, σαν άλλη χώρα - έτσι άραγε δεν πρέπει να ξεκινά ένα ταξίδι;\nΜεσημεράκι, με δυνατό ευνοϊκό άνεμο τρέχω δίπλα στις λίμνες, προς την ανατολή που με περιμένει. Στην άκρη του δρόμου, κάποιος κουνάει επιδεικτικά στους περαστικούς και με ένα γελοίο τρόπο ένα ψάρι μέσα σε μια νάυλον σακούλα! Δίνει έτσι στον κόσμο που περνά να καταλάβουν ότι πουλάει ψάρια από τη διπλανή λίμνη. Μια πεταχτή ματιά στα θολά νερά της Κορώνειας με πείθει ότι το καλύτερο που έχω να κάνω είναι να προσπεράσω το γρηγορότερο.\nΣτην οργιαστική βλάστηση των στενών της Ρεντίνας κάθε βιασύνη απαγορεύεται. Από εδώ και πέρα το περιβάλλον ομορφαίνει, και χωρίς να το καλοκαταλάβω όταν το απόγευμα έχει προχωρήσει φτάνω στην Αμφίπολη. Μπαίνω στο χωριό αλλά με εντυπωσιάζει η ερημιά του. Στην άκρη ενός όμορφου κάμπου βρίσκω τον καλύτερο συνδυασμό για να περάσει κανείς το βράδυ του: γρασίδι και βρύση με τρεχούμενο νερό. Έχει μια συμπαθητική συννεφιά. Έχει νυχτώσει, όταν φτάνουν στον ουρανό της σκηνής μου μερικές σταλαμίδες.\nΔίπλα έχει πολλά αμύγδαλα. Το κτήμα είναι ακαλλιέργητο και εγκαταλειμμένο, συνεπώς δεν έχει φυτοφάρμακα. Μαζεύω εξαιρετικά αμύγδαλα για τις επόμενες μέρες.\nΔιασχίζω ένα ημιπεδινό τοπίο με γεωργικές καλλιέργειες. Στο πλάι του δρόμου υπάρχουν νόστιμα βατόμουρα, σύκα, σταφύλια. Είναι εποχή αφθονίας, γεμάτη δώρα της φύσης. Λίγα κτήματα καλλιεργούνται, τα περισσότερα είναι ακαλλιέργητα, καταφανώς παρατημένα. Εύκολα βρίσκεις πράγματα να φας, και από δέντρα ξηρικά, συνεπώς ιδιαίτερα νόστιμα.\nΣτην πλατεία της Κορμίστας, βλέπω δυο άντρες με πολιτικά ρούχα που φοράνε περασμένο στη μέση από ένα μεγάλο πιστόλι! Τι είναι αυτοί που γυρνούν έτσι μέσα στον κόσμο με τα όπλα περασμένα στη ζώνη τους; Μαφιόζοι; Φαρ-ουέστ είναι εδώ; Το μυστήριο λύνεται όταν βλέπω σταματημένο το αυτοκίνητο μιας χρηματαποστολής. Θεωρούν τις στολές περιττές, ούτε τα προσχήματα δεν μπαίνουν στον κόπο να κρατήσουν. Αφού τα αρπάξουν από τον αγρότη, τα φυλάνε μετά καλά μην τυχόν και τους τα πάρουνε πίσω.\nΣταματώ στη Γεωργιανή να συμβουλευτώ τον χάρτη. Κάποιος έρχεται καταπάνω μου. Μιλά αδιάκριτα και φωνάζει με εκνευριστικό τρόπο. Εγώ του λέω ότι είμαι Έλληνας, αλλά αυτός επιμένει να με φωνάζει συνεχώς Βούλγαρο! Από ξένους μόνο Βουλγάρους έχει δει στη ζωή του; Και όλο με «περιποιείται» με το «ρε», στις πέντε λέξεις που ξεφωνίζει η μία είναι ένα βροντερό και προκλητικό «ρε!». Φεύγω να γλιτώσω.\nΚατηφορίζω σε έναν κάμπο με καρύδια και φουντούκια. Πολύ πλούσιος ο κάμπος της Δράμας. Ο στενός δρομάκος ελίσσεται ωραία μέσα από τα καλαμπόκια και τις άλλες καλλιέργειες. Φτάνω στο χωριό που ζητούσα να βρω και τώρα πρέπει να ρωτήσω πού είναι το σπίτι του φίλου μου.\nΒρίσκω μια γυναίκα, δεν γνωριζόμαστε, είδε το ποδήλατο όμως και κατάλαβε ποιος είμαι. Δεν είναι εδώ γιατί... έφυγε στη Γερμανία! Μου το ξαναλέει για να το πιστέψω. Παρόλο που αλληλογραφούσαμε, δεν το ήξερα. Πριν από μια βδομάδα έφυγε.\nΓια να καταλάβω καλά αυτό που έκανε ο φίλος μου πρέπει να ρίξω μια καλή ματιά στα χαμόσπιτα. Όλα τους είναι μισά. Τα άλλα μισά είναι στη Γερμανία. Δεν έχω στα μέρη αυτά πολλές μέρες, αλλά έχω ήδη πολλές φορές αναρωτηθεί σε τι διαφέρει αυτός ο τόπος από τη Γερμανία, όταν τα μισά αυτοκίνητα με τα οποία συναντιέμαι στους δρόμους έχουν αριθμό γερμανικό και οδηγό Έλληνα!\nΜου δείχνουν τα στοιβαγμένα καφάσια με τις λαχταριστές ντομάτες. Σε λίγο θα σαπίσουν. Απούλητα. Τα παίρνει καμιά φορά και τα πηγαίνει στη λαϊκή αγορά της Δράμας, μήπως πάρει κάτι, τιμές εξευτελιστικές. Έφυγε ο φίλος μου, στην ξενιτιά. Όταν ένα παλικάρι φτάνει εκεί, τι μένει όρθιο;\nΓύρω κοιμάται ένας κάμπος που θα μπορούσε να θρέψει έναν ολόκληρο λαό. Είναι το ίδιο λυσσασμένο ανθρωποκυνηγητό που βρίσκω μπροστά μου απ΄ άκρη σ΄ άκρη αυτής της χώρας. Το θάνατο της γης. Πλούσια γη ευλογημένη από τη φύση, να πεθαίνει παρατημένη;\nΥπάρχουν κάποια πράγματα, που ο μόνος τρόπος να τα καταλάβεις είναι να τα ζήσεις στο πετσί σου. Αν δεν ταξιδέψεις έτσι, αν δε ζήσεις μέτρο το μέτρο αυτή τη γη, δεν θα μπορέσεις να καταλάβεις ούτε τη γη ούτε τις ζωές των ανθρώπων της. Για το βολεμένο άνθρωπο της πόλης, τα αγαθά γεννιούνται ως δια μαγείας στα ράφια του σούπερ-μάρκετ. Ο αγρότης είναι αυτός που τραβά το κουπί. Για τον αγρότη, όλη η πρόσοδος βρίσκεται ενσωματωμένη στο προϊόν, αν δεν το πουλήσει πάει χαμένος. Αυτή ακριβώς την ανάγκη του εκμεταλλεύονται και τον πατάνε στο σβέρκο. Ο αστός το πολύ πολύ να πληρώσει κάτι παραπάνω, αλλά τον «χωριάτη» τον κάνουν ό,τι θέλουν, το χαμηλό το γάιδαρο όλοι τον καβαλάνε.\nΕίναι απίστευτο. Ένας κάμπος τόσο παραγωγικός, και οι άνθρωποι να ξενιτεύονται; Πάντα κερδισμένοι οι αετονύχηδες έμποροι και λοιποί αστοί. Το αστικό φαινόμενο σε όλη του τη δόξα. Οι πλούσιοι να γίνονται πλουσιότεροι, οι φτωχοί φτωχότεροι, και η γη να πεθαίνει. Δεν αρκεί όμως να ξέρεις να το φιλοσοφείς το πράγμα, πρέπει κάποια στιγμή να πάρεις τα μπογαλάκια σου και να έρθεις να το βιώσεις από πρώτο χέρι, τότε θα νιώσεις τα πράγματα όχι μόνο με το κεφάλι σου αλλά και με το πετσί σου. Σε καταλαβαίνω και σε συγχωρώ φίλε που είχες το θάρρος να φύγεις. Δέχομαι το φαγητό και την ολόκαρδη μακεδονική φιλοξενία αυτών που είχαν το θάρρος να μείνουν, αλλά μόνο για μια ώρα, όχι περισσότερο. Δεν θέλω, δε μπορώ να μείνω περισσότερο, αν το κάνω θα πονέσω κι αυτό το ταξίδι το ξεκίνησα ως για διάλειμμα στον πόνο.\nΣταμάτησα στους Φιλίππους. Σχεδόν μόνος περιφέρομαι στα ερείπια. Ερημιά. Δυο ξένοι κάθονται στην άκρη του αλλοιωμένου θεάτρου. Έχει επέμβει τόσο βάρβαρα το τσιμέντο! Γιατί δεν σεβάστηκαν το αρχαίο θέατρο, οι βάρβαροι; Μια παρέα νεοελλήνων ασχολείται αποκλειστικά με το κυνηγητό των δυο διαβολάκων τους. Τι ήρθαν να κάνουν εδώ μέσα οι άσχετοι, έχοντας πληρώσει και εισιτήριο;\nΗ σκηνή μου στήνεται πριν τη Νέα Καρβάλη. Έφαγα ένα πεπόνι από το διπλανό χωράφι. Έχει αμέτρητα κουνούπια, που τσιμπούν σα λυσσασμένα. Είναι τώρα η δύσκολη στιγμή για τα κουνούπια, όταν σουρουπώνει. Όσα και να σκοτώνεις δεν τελειώνουν, κλείνομαι γρήγορα στη σκηνή και σκοτώνω όσα πρόλαβαν να τρυπώσουν. Ξύνομαι σε πόδια και πρόσωπο.\nΠέφτουν και πάλι μερικές στάλες. Ο δρόμος κάτω ακούγεται στην απόσταση, έχει αρκετή κίνηση. Οι νταλίκες αγκομαχάνε. Από τις κοινωνίες των πεινασμένων, τρέχουν για να χορτάσουν την κοινωνία των αχόρταστων. Έρημη χώρα, ούτε ένα φίλο δε μού άφησες.\nΟ δρόμος μέχρι την Ξάνθη είναι στα περισσότερα σημεία του στενός, τόσο που οι νταλίκες ασταμάτητα μουγκρίζουν πλάι στον ώμο μου. Οι νταλίκες περνούν αμέτρητες. Οι νταλίκες είναι τόσες πολλές, που πρέπει να βρω μια εξήγηση για το πλήθος τους. Η βόρεια Ελλάδα στηρίζει δυσανάλογα την παραγωγική οικονομία της χώρας (όση απόμεινε) κι ωστόσο είναι η πιο εγκαταλειμμένη περιοχή. Είναι φανερό. Έτσι είναι η ζωή λένε, άλλοι δουλεύουν πολύ κι άλλοι τρώνε πολύ. Στη νότια χώρα έχω συναντήσει τους καλύτερους δρόμους στο επαρχιακό δίκτυο, αλλά και για την πρωτεύουσα και το νότο κρατούν τη μερίδα του λέοντος, σε μια προσπάθεια να εξανθρωπιστεί ένα λεκανοπέδιο που είναι εκ των πραγμάτων αδύνατο να γίνει ποτέ ανθρώπινο. Όσους πόρους και να απορροφήσει, το χάος δεν γεμίζει με τίποτα. Πάντως όπως και να έχει το πράγμα, εύχομαι με όλη μου την ψυχή να περιμένει ο νταλικέρης που έρχεται από πίσω μου να περάσουν πρώτα αυτοί που έρχονται από απέναντι, γιατί διαφορετικά πρέπει να καταλήξω ή στο χωράφι δεξιά ή κάτω από τις ρόδες του.\nΣτους Τοξότες στη γέφυρα του Νέστου το ποτάμι είναι πανέμορφο. Πριν τη Ξάνθη βρίσκομαι στο χωριό Παράδεισος, που είναι αυτό που λέει το όνομά του. Άφθονη βλάστηση και νερά.\nΣτη Ξάνθη πρώτη φορά έρχομαι. Διασχίζω το κέντρο. Μια συμπαθητική μικρή πόλη, που έχει την κίνηση που δε συναντάς στα σύγχρονα οικιστικά κέντρα, μια ζωντάνια. Συμμαζεμένη, χαμηλή, απλωμένη, έχει θα έλεγα κάτι από το χαμένο πρόσωπο της ανθρώπινης πόλης. Θέλεις να κάτσεις σε μια γωνιά και να παρατηρείς. Μια μουσουλμάνα περνά με τον γιο της. Σε αυτή κάθε κύτταρο του δέρματος της είναι κρυμμένο, εκτός από τα σημεία του σώματος που είναι απαραίτητο να εκτίθενται για τις πρακτικές ανάγκες, ο νεαρός φοράει τζην.\nΠαίρνω το δρόμο για τα βόρεια, για το Παρανέστι. Ανηφορίζω σε μια συνοικία από χαμηλά σπίτια. Δυο μουσουλμάνες μιλούν δυνατά, στρουμπουλές, κοντές και με την ίδια ακριβώς αμφίεση. Οι μαύρες φιγούρες τους κάνουν μια γελαστή αντίθεση μέσα στα πολύχρωμα σπίτια.\nΠρος το Παρανέστι, αρχίζει ένας άλλος κόσμος. Ένας δασικός χώρος με το δικό του πρόσωπο.\nΟ δρόμος πηγαίνει δίπλα σε ένα ρέμα, που κυλά προς τα βόρεια. Λίγα χωριουδάκια υπάρχουν, αλλά δεν φαίνονται, βρίσκονται πίσω από τους ορεινούς όγκους. Λίγα αυτοκίνητα, πολλή ησυχία. Πολύ πράσινο. Και ανηφόρες, ήσυχες και γραφικές. Πριν τη διασταύρωση για Λυκοδρόμιο, υπάρχουν δυο χώροι αναψυχής με νερό και υπόστεγα. Ως και πυροστιές για ψήσιμο! (Όταν ο νεοέλληνας εκδράμει, το κοψίδι απαραίτητο.) Αν ήταν πιο αργά εδώ θα περνούσα το βράδυ. Η κατηφόρα για την Σταυρούπολη με φέρνει σε μια ωραίο τοπίο, στη συμβολή δυο ποταμών.\nΠοδηλατώ μέσα στην καρδιά της βόρειας Ελλάδας, μέσα σε αυτόν τον υπέροχο χώρο. Εντυπωσιάζει η ανθρώπινη απουσία. Παρόλο που υπάρχουν χωριά και κωμοπόλεις, μπορεί να περάσουν είκοσι λεπτά μέχρι να διασταυρωθείς με ένα αυτοκίνητο. Όπου σχεδόν έχω ταξιδέψει σ΄ αυτή τη χώρα, το καλοκαίρι υπάρχει κίνηση στους δρόμους. Καλοκαιριάτικα, Αύγουστος μήνας, εδώ δεν υπάρχει κίνηση! Αυτό που υπάρχει δεν είναι απλώς ερημιά, είναι μια ερήμωση.\nΟ ουρανός αρχίζει να γεμίζει σύννεφα. Η διαδρομή είναι υπέροχη, έχει ό,τι μπορεί ο ποδηλάτης να ποθήσει. (Εκτός από αυτά τα άγρια σύννεφα.) Πλούσια βλάστηση, σπάνια αυτοκίνητα. Δρόμοι ιδανικοί για ποδήλατο. Ο χαμένος παράδεισος του ταξιδιώτη.\nΠέφτουν μεγάλες βροχοστάλες. Υπάρχει απειλή καταιγίδας. Πρέπει να βρω καταφύγιο. Φορώ αδιάβροχο και σπεύδω στο υπόστεγο μιας στάσης του λεωφορείου. Αρχίζει να βρέχει. Η βροχή είναι υπέροχη. Έρχεται στα ρουθούνια πλούσια η μυρωδιά της βρεγμένης γης. Ξεσπά ένα τρομερό μπουρίνι. Ησυχάζει πάλι. Ας φτάσω στο Παρανέστι. Φορώ το αδιάβροχο και ξεκινώ.\nΗ βόλτα με το ψιλόβροχο στον καθαρό φρεσκοπλυμένο δρόμο είναι σκέτη απόλαυση. Τη στιγμή όμως που περνώ από τον Κάτω Θόλο, μια ομάδα από σπίτια, ξεσπά ο δεύτερος κατακλυσμός του κόσμου.\nΘεέ ψεύτη, δεν τήρησες την υπόσχεσή σου στο Νώε. Τρέχω σα σίφουνας στην πόρτα ενός σπιτιού, διασχίζω την αυλή, χώνομαι κάτω από το περβάζι.\nΚάθονται δυο γέροι στον καναπέ και απολαμβάνουν το απόγευμά τους. Ας κάνω κι εγώ το ίδιο μαζί τους.\nΜπήκα ξαφνικά στην αυλή τους, ένας ξένος στο σπίτι τους, κι αυτοί εξακολουθούν να κουβεντιάζουν μεταξύ τους και μαζί μου με μια φιλικότητα που με αφήνει άναυδο. Σα να γνωριζόμαστε από χρόνια. Ούτε που με ρώτησαν ποιος είμαι ή από πού έρχομαι. Λες και γνωριζόμαστε από παιδιά στην ίδια γειτονιά.\nΤο ποδήλατο πιάνει την πόρτα, το μετακινώ λίγο. Κάθομαι δίπλα τους και προσπαθώ να φυλαχτώ από το νερό. Κανένα αδιάβροχο δεν θα με κρατούσε στεγνό αν η μπόρα με έβρισκε ένα λεπτό νωρίτερα. Μακαρίζουν την τύχη τους γιατί είχε 15 μέρες να βρέξει και είναι τώρα «μέλι για όλα». Μια γυναίκα βγαίνει απ΄ το σπίτι, πρέπει να μετακινήσω πάλι το ποδήλατο για να περάσει.\nΈρχονται με αυτοκίνητο κι άλλοι δυο άντρες. Με έκπληξη μαθαίνουν από πού έρχομαι, ο ένας έκανε φαντάρος στην πατρίδα μου προ αμνημονεύτων χρόνων. Περνάει μια ώρα με βροχή και κουβέντα. Αυτές τις περιστασιακές κουβέντες επί παντός επιστητού, που συμβαίνουν απροσδόκητα στα ταξίδια μου, ανέκαθεν τις απολάμβανα αφάνταστα! Εντελώς απροσδόκητα, μπορείς να ακούσεις τα καταπληκτικότερα πράγματα! Τα λόγια έρχονται μόνα τους, καθώς οι άνθρωποι είναι χαλαροί και φιλικοί. Μπορείς να μάθεις απίθανα πράγματα.\nΚάποτε η βροχή κόβει, ήρθε η στιγμή της αναχώρησής μου, καλοί μου άνθρωποι. Σε λίγο στήνω γρήγορα τη σκηνή, όχι πλέον για τα κουνούπια αλλά για να μη βραχεί το εσωτερικό της. Με το να βρέχει, τουλάχιστο δεν έχει κουνούπια... Μπήκα στη σκηνή με ρούχα και υπνόσακκο στεγνά, τώρα ας βρέξει όσο θέλει. Και βρέχει. Και είναι τόσο ωραίο να ηρεμείς στεγνός στο ύπαιθρο και να ακούς τις στάλες στον ουρανό της σκηνής σου να πέφτουν, να πέφτουν, να πέφτουν. Με το πλάι κοιμούμαι κοιμούμαι κι ακούω τις μηχανές της γης που ταξιδεύει. Ελύτη, σήμερα σε καταλαβαίνω.\nΣυννεφιά. Όλα είναι μούσκεμα, το ποδήλατό μου κολυμπάει στην υγρασία.\nΜετά το Νέστο, ο δρόμος ανεβαίνει. Βρίσκω μια βατομουριά πνιγμένη στα βατόμουρα. Πεντανόστιμη τροφή. Κι αν δε βρίσκω τροφή στα χωριά των ανθρώπων, η φύση με φροντίζει.\nΏρα 15:30: αρχίζει ο τρίτος κατακλυσμός. Και σήμερα στην ώρα του. Δύσκολοι καιροί για ταξιδιώτες με ποδήλατο. Η βροχή είναι βέβαια υπέροχη, ασχέτως που με δυσκολεύει. Τα νέα για τον καιρό δεν είναι ευχάριστα, και αφού δεν συμπαθώ καθόλου τη βροχή, στις Σέρρες κατευθύνομαι στο σιδηροδρομικό σταθμό. Όμως τραίνο έχει στις 4 το πρωί. Καφενείον η Ελλάς (να μην πω τίποτα χειρότερο). Συνεχίζω για Θεσσαλονίκη λοιπόν.\nΜετά τις Σέρρες, σ΄ ένα χωράφι με κομμένο τριφύλλι θα στήσω τη σκηνή μου. Πανικός σε ένα δευτερόλεπτο μόλις σταματήσεις. Τσιμπούν σα διαβολεμένα. Κανένα ρούχο, καμιά πανοπλία, τίποτα δεν θα μπορούσε να τα σταματήσει. Τσιμπούν όπου βρουν, δεν είναι δυνατό να προλάβεις να τα διώχνεις. Δεν προλαβαίνεις ούτε να τα δεις. Ακούγεται ένας βόμβος γύρω μου, σηκώνω το βλέμμα και βλέπω με δέος ένα τεράστιο σύννεφο να με πνίγει. Όλοι αυτοί οι διαβόλοι ζητούν το αίμα μου. Εκτελώ τις κινήσεις με μέθοδο και ταχύτητα και η σκηνή ορθώνεται. Δεν προλαβαίνω ούτε να χοροπηδώ για να φύγουν από τα πόδια, τινάζω το κεφάλι να φύγουν από το σβέρκο και το πρόσωπο. Αυτή τη στιγμή της ημέρας πρέπει να μη βρίσκεσαι στο ύπαιθρο! Πετώ γρήγορα τα πράγματα μέσα, τραβώ το φερμουάρ και εκδικούμαι με μια άπειρη ευχαρίστηση καμιά δεκαριά που πρόλαβαν να εισβάλλουν μέσα στο άδυτό μου. Τα ακούω να βουίζουν έξω σ΄ όλη την ατμόσφαιρα και μπροστά από το σιτάκι της σκηνής πετούν μιλιούνια. Τώρα τίποτα δεν μου κάνετε πια, καταραμένα. Αν η κόλαση έχει τόσα κουνούπια, δεν πάω εκεί.\nπολύ ευχάριστες περιγραφές που μας ταξιδεύουν...επίσης φανταστική και πολύ σημαντική η αναφορά στην τροφοσυλλογή κατά τη διάρκεια του ταξιδιού!\n25/8/14, 10:31 μ.μ.\nΑρκαδικό Μεσημέρι – καλοκαίρι 1992Αφόρητο φωςΆδεια...\nΒόρεια Ελλάδα - Αύγουστος του ΄91 Όπου και να ταξι...


Μήνυμα ΝΑΤΟ προς Μόσχα για την κρίση με την Ουκρανία: Αδικαιολόγητη η χρήση στρατιωτικής δύναμης – Mignatiou.com\nFile Photo: NATO Secretary General Jens Stoltenberg. EPA,STEPHANIE LECOCQ\nΜήνυμα ΝΑΤΟ προς Μόσχα για την κρίση με την Ουκρανία: Αδικαιολόγητη η χρήση στρατιωτικής δύναμης\nTOPICS:WeltΑζοφική θάλασσαΓενικός Γραμματέας ΝΑΤΟΓενς ΣτόλτενμπεργκΟυκρανίαΡωσία\nΤην ίδια ώρα ο Στολτενμπεργκ καλει τη Μόσχα να διασφαλίσει «απρόσκοπτη πρόσβαση στα ουκρανικα λιμάνια στην Αζοφική Θάλασσα και ελεύθερη διάβαση στο στενό του Κερτς ». Οπως λέει ο ΓΓ του ΝΑΤΟ : “Δεν υπάρχει δικαιολογία για τη χρήση στρατιωτικής δύναμης κατά των ουκρανικών πλοίων και των ναυτικών. Αυτό το περιστατικό υπενθυμίζει τον πόλεμο που συνέβη εδώ και τέσσερα χρόνια στην Ουκρανία. ”\n“Η Ρωσία πρέπει να απελευθερώσει αμέσως τους κρατούμενους ναυτικούς της Ουκρανίας και τα κατασχεθέντα πλοία”, δήλωσε ο πρώην πρωθυπουργός της Νορβηγίας.\nΗ κρίση στην Ουκρανία σε ένα φύλλο χαρτιού: Η εξήγηση που έδωσε ο Πούτιν στον Μακρόν\nBe the first to comment on "Μήνυμα ΝΑΤΟ προς Μόσχα για την κρίση με την Ουκρανία: Αδικαιολόγητη η χρήση στρατιωτικής δύναμης"


ΟΙ ΝΥΜΦΕΣ ΤΟΥ HINDU KUSH (CINE AFTER)\nΗ ταινία-ντοκιμαντέρ αναφέρεται στις δυνατές και ελεύθερες γυναίκες της αρχαίας φυλής των Καλάσα που ζουν στις κοιλάδες του Ινδικού Καύκασου στο Πακιστάν, οι οποίες αντιστέκονται και προσπαθούν να διατηρήσουν τον ιδιαίτερο πολιτισμό τους, μέσα σε αντίξοες συνθήκες.\nΣτο βορειοδυτικό Πακιστάν, στα βουνά του Ινδικού Καύκασου, ζουν 4.000 Καλάσα, μια αρχέγονη φυλή που πιστεύει σε νύμφες, θεούς και ξωτικά, η οποία έχει καταφέρει να επιβιώσει και να διατηρήσει την παράδοσή της ανάμεσα σε 165 εκατομμύρια μουσουλμάνους. Οι γυναίκες Καλάσα είναι δυνατές, αξιαγάπητες και -παραδόξως - ελεύθερες. Η Σαμίμ είναι η πρώτη κοπέλα που κατάφερε να σπουδάσει στο πανεπιστήμιο. Το όνειρό της είναι να δουλέψει με τον Αθανάσιο Λερούνη, πρόεδρο της ΜΚΟ «Έλληνες Εθελοντές» που οργανώνει αναπτυξιακά και εκπαιδευτικά έργα στην περιοχή και να βοηθήσει την φυλή της όσο μπορεί. Ξαφνικά οι Ταλιμπάν απάγουν τον Λερούνη. Η απαγωγή του γεμίζει φόβο και ανασφάλεια τους Καλάσα.\nΠαραγωγή: ΕΡΤ Α.Ε., Modiano A.E


Survivor 4: Η ανάρτηση της Σοφίας για Ασημακόπουλο που βάζει «φωτιά» (photo) – spicynews12\nSurvivor 4: Η ανάρτηση της Σοφίας για Ασημακόπουλο που βάζει «φωτιά» (photo)\nΘρήνος για την Πηνελόπη Πλάκα – «Είναι δύσκολο να σε αποχαιρετήσω…»\nSurvivor 5: «Βόμβα» στο ριάλιτι – Μπαίνει και ο Σάκης Ρουβάς!\nSurvivor 4: Η Σοφία Μαργαρίτη μπορεί να έχει αποχωρήσει εδώ και λίγες εβδομάδες από το ριάλιτι επιβίωσης αλλά όπως φαίνεται παραμένει πιστή τηλεθεάτρια.\nΜάλιστα, με αφορμή τα όσα ακούγονται για τον συμπαίκτη της, Γιώργο Ασημακόπουλο, έκανε μια ανάρτηση γέρνοντας ξεκάθαρα προς το μέρος του και δικαιολογώντας την συμπεριφορά που έχει εκνευρίσει το κοινό.\nΗ ανάρτηση της Σοφίας Μαργαρίτη για την συμπεριφορά του Ασημακόπουλου στο Survivor:\n“Ευαίσθητος, φιλότιμος και πάνω απ’ όλα ένα ΚΑΛΟ ΠΑΙΔΙ!!\nΘέλησα δημοσίως να τοποθετηθώ για τον Γιώργο μετά από όσα ακούγονται και γράφονται επειδή νιώθω οτι αδικείται κατάφωρα μιας και δεν υπάρχει ο αντίλογος.\nΗ πείνα, η εξάντληση, οι ακραίες καιρικές συνθήκες εντείνουν το νευρικό μας σύστημα και πολλές φορές βγάζουν στην επιφάνεια την χειρότερη εκδοχή του εαυτού μας.\nΑυτό συνέβη σε όλους μας. Αυτό βλέπω να συμβαίνει και στον Γιώργο. Συμβαίνει σε όλους μας. Το παιχνίδι αυτό είναι έτσι δομημένο που αν δεν έχεις σφυρηλατηθεί στις δυσκολίες της ζωής μπορεί πολύ εύκολα να σε παρασύρει και να σε απορροφήσει. Είναι όμως ένα παιχνίδι και θα τελειώσει και όλοι θα γυρίσουμε στην κανονική μας ζωή. Όλοι κάνουμε λάθη. Υπάρχει κανείς από εμάς που διεκδικεί το αλάθητο; Για αυτόν τον λόγο χρειάζεται να είμαστε επιεικείς και να διαβλέπουμε πίσω από την περίσταση.\nΆλλωστε ας μην ξεχνάμε ότι βλέπουμε μεμονωμένα και μονταρισμένα γεγονότα. Χαίρομαι αφάνταστα που βλέπω ότι υπάρχει σημαντικός αριθμός ανθρώπων που τον αγαπάει και τον στηρίζει. Στενοχωριέμαι όμως πολύ με όσους τον καταδικάζουν και τον έχουν στήσει στον τοίχο. Ας προσπαθήσουμε όλοι μας να δικαιολογήσουμε τις αντιδράσεις των παιδιών και από τις δύο ομάδες που αγωνίζονται ο καθένας όπως μπορεί. Στηρίζω Κόκκινη Ομάδα μέχρι τέλους!! Στηρίζω Γιώργο Ασημακόπουλο μέχρι τέλους!!”, έγραψε χαρακτηριστικά.\nA post shared by Sofia Margariti (@sofia.margariti.18)\nTags: SurvivorSurvivor 4Σοφία Μαργαρίτη\n«Τα παιδιά δεν είναι ποτέ ατύχημα, είναι ευλογία»\nΟι ΛΟΑΤΚΙ Ελλάδας έβαλαν την σημαία τους σε πίνακα της επανάστασης του 1821\nSMS 13033: Οι κωδικοί μετακίνησης για κομμωτήρια, ψάρεμα και αρχαιολογικούς χώρους


Αριστερή Παρέμβαση στη Θεσσαλία: Να ανατρέψουμε την αντιαγροτική καταστροφή – ΤΡΙΚΚΗPress – Τα νέα των Τρικάλων\nΑριστερή Παρέμβαση στη Θεσσαλία: Να ανατρέψουμε την αντιαγροτική καταστροφή Reviewed by Momizat on Απρ 07 . Ο Νομός Τρικάλων έχει συγκριτικά πλεονεκτήματα για αγροτική ανάπτυξη σε όφελος των φτωχών και μεσαίων αγροτών, των εργαζομένων, του λαού και του τόπου μας. Τερά Ο Νομός Τρικάλων έχει συγκριτικά πλεονεκτήματα για αγροτική ανάπτυξη σε όφελος των φτωχών και μεσαίων αγροτών, των εργαζομένων, του λαού και του τόπου μας. Τερά Rating: 0\nΑριστερή Παρέμβαση στη Θεσσαλία: Να ανατρέψουμε την αντιαγροτική καταστροφή\nΟ Νομός Τρικάλων έχει συγκριτικά πλεονεκτήματα για αγροτική ανάπτυξη σε όφελος των φτωχών και μεσαίων αγροτών, των εργαζομένων, του λαού και του τόπου μας. Τεράστιος κάμπος, αρδευόμενος σε μεγάλο ποσοστό από τα δίκτυα του Πηνειού, του Ληθαίου και των παραποτάμων τους, γόνιμο έδαφος, ευνοϊκό κλίμα, ποικιλία δυναμικών και συναλλαγματοφόρων προϊόντων αρίστης ποιότητας, πλούσια ιστορία αγροτικού κινήματος, μεγάλη παραγωγική πείρα των αγροτών. Τα αγροτικά Τρίκαλα θα μπορούσαν να θρέψουν όλη τη χώρα, να δώσουν δουλειά σε πολλούς εργάτες στη μεταποίηση, να φέρει συνάλλαγμα από τις εξαγωγές.\nα) Τεράστια μείωση παραγωγής στα βασικά προϊόντα μας.\nΤα αντιαγροτικά εργαλεία κυβερνήσεων και ΕΕ είναι πολύ «ακονισμένα» και συντονισμένα: Μητρώο Αγροτών για ξεκλήρισμα των αγροτο-εργατών. Ομάδες Παραγωγών – «δούρειοι ίπποι» και «νάρκες» της ΕΕ, για υπονόμευση των συνεταιρισμών. «Καποδίστριας» και μετά «Καλλικράτης», για τη διάλυση των τοπικών κοινωνιών. Μνημόνιο διαρκείας για συντριβή όλων των λαϊκών κατακτήσεων και δικαιωμάτων. Ξεπούλημα της ΑΤΕ και των θυγατρικών της βιομηχανιών (π.χ. ΔΩΔΩΝΗ, ΕΛΒΙΖ, ΣΕΚΑΠ) σε όφελος πολυεθνικών ομίλων, που απειλούν τη γη μας με αρπαγή. Χτύπημα και διάλυση των Συνεταιρισμών και των Ενώσεων Γ.Σ. με τον άθλιο νόμο Σκανδαλίδη, που ολοκληρώνει το έργο των αγροτοπατέρων της ΠΑΣΕΓΕΣ. Αδρανοποίηση των Αγροτικών Συλλόγων από τις αντιαγροτικές ηγεσίες ΓΕΣΑΣΕ – ΣΥΔΑΣΕ. Νέα φοροεπιδρομή από 1/1/2014, με το χαράτσι σε αγροτόσπιτα, αγροκτήματα και χωράφια και με φορολόγηση 13% στο αγροτικό εισόδημα από το πρώτο ευρώ, τέλος επιτηδεύματος 650 ευρώ το χρόνο, τήρηση βιβλίων εσόδων – εξόδων και ταμειακές μηχανές στις λαϊκές αγορές, την ώρα που οι εφοπλιστές έχουν 59 φοροαπαλλαγές! Νέα αντιαγροτική πολιτική της ΕΕ (ΚΑΠ 2014 – 2020), που φέρνει μεγάλη μείωση των επιδοτήσεων, πλήρη αποσύνδεσή τους από την παραγωγή, μεγαλύτερη συγκέντρωσή τους στους μεγαλοαγρότες (με την περιφερειοποίηση, το «πρασίνισμα» και την αγρανάπαυση) και κατάργησή τους στους φτωχούς αγρότες.\nβ) Οι τιμές στον αγρότη έχουν εξευτελιστεί και γκρεμοτσακιστεί. Παραδείγματα: Είναι πολύ κάτω του κόστους στα εσπεριδοειδή, στα καρπούζια, στο καλαμπόκι (13 λεπτά το κιλό)!\nΓια εμάς, την «Αριστερή Παρέμβαση στη Θεσσαλία– Ανταρσία για την Ανατροπή», η κατάσταση αυτή δεν παίρνει μερεμέτια. Αυτό σημαίνει στην πράξη : Ανατροπή της ΚΑΠ της ΕΕ και της συγκυβέρνησης ΝΔ – ΠΑΣΟΚ, που την εφαρμόζει. Διαγραφή ολόκληρου του ληστρικού – ιμπεριαλιστικού χρέους. Κατάργηση Μνημονίων, δανειακών συμβάσεων και όλων των εφαρμοστικών νόμων. Εθνικοποίηση – χωρίς αποζημίωση των Τραπεζών και όλων των επιχειρήσεων στρατηγικής σημασίας. Έξοδο από ευρώ και ΕΕ από διεθνιστική σκοπιά. Μόνο με ένα τέτοιο αντικαπιταλιστικό πρόγραμμα, που θα το επιβάλει ο οργανωμένος λαός με την πάλη του (και όχι με ανάθεση και διαχειριστικές – κυβερνητικές αυταπάτες), σήμερα (και όχι στη «Δευτέρα Παρουσία») μπορεί να ανοίξει ο δρόμος για την παραγωγική ανασυγκρότηση της υπαίθρου σε όφελος του λαού των Τρικάλων και της χώρας. Με νέους δημοκρατικούς πρωτοβάθμιους παραγωγικούς συνεταιρισμούς και ουσιαστική κρατική ενίσχυση, με ενιαίο δημόσιο φορέα τροφίμων, με κεντρικό σχεδιασμό της αγροτικής οικονομίας, με εργατικό και λαϊκό έλεγχο. Με κριτήριο τις λαϊκές ανάγκες και όχι τις ανάγκες της χωματερής, της αγοράς και του κέρδους. Σε πλήρη αρμονία με τη φύση. Με τον πλούτο και την εξουσία στα χέρια των παραγωγών του.\nΗ εκλογική μας ενίσχυση σημαίνει έμπρακτη και άμεση προώθηση του αγωνιστικού μετώπου ανατροπής της βάρβαρης πολιτικής συγκυβέρνησης – ΕΕ – Μνημονίου – Καλλικράτη – Κεφαλαίου. Σημαίνει ενίσχυση του μετώπου της αντικαπιταλιστικής αντιΕΕ, Αριστεράς ενάντια σε λογικές και πρακτικές ανάθεσης – διαχείρισης και περιχαράκωσης – απομόνωσης. Σημαίνει δυνάμωμα του αγώνα για την επιβίωση και τη βελτίωση της ζωής των φτωχομεσαίων αγροτών με ικανοποίηση των δίκαιων αιτημάτων τους: Άμεση απόσυρση του νέου φορομπηχτικού νόμου. Κατάργηση όλων των χαρατσιών. Κατώτερες εγγυημένες τιμές σε όλα τα αγροτοκτηνοτροφικά προϊόντα. Ουσιαστική μείωση του κόστους παραγωγής. Κατάργηση του ΦΠΑ σε όλα τα εφόδια και στις ζωοτροφές. Βασικά έργα υποδομής (αντιπλημμυρικά, αποστραγγιστικά, επαρχιακοί και αγροτικοί δρόμοι). Δωρεάν επιστημονική επιμόρφωση. Πλήρη δημόσια ασφάλιση της παραγωγής και του φυτικού και ζωϊκού κεφαλαίου από τον ΕΛΓΑ. Άμεση και πλήρη αποζημίωση για τις καταστροφές (πλημμύρες, κατολισθήσεις). Ανθρώπινες συντάξεις στα 60 χρόνια στους άντρες και στα 55 στις γυναίκες. Δημόσια δωρεάν και ποιοτική ιατροφαρμακευτική περίθαλψη. Απαλλοτρίωση – χωρίς αποζημίωση της μεγάλης τσιφλικάδικης ιδιοκτησίας. Απαγόρευση των μεταλλαγμένων. Ισοτιμία δικαιωμάτων των εργατών γης ανεξάρτητα από χρώμα, έθνος και θρησκεία.\n«Αριστερή Παρέμβαση στη Θεσσαλία–


Βιτριόλι: Οι διάλογοι της Ιωάννας με τον 40χρονο – «Η Έφη είναι καλό κορίτσι» - Tromaktiko.gr\nΒιτριόλι: Οι διάλογοι της Ιωάννας με τον 40χρονο – «Η Έφη είναι καλό κορίτσι»\n16 Ιουνίου 2020 13:00\nΕπίθεση με βιτριόλι: Συγκλονίζουν οι συνομιλίες της άτυχης Ιωάννας με τον 40χρονο – Δείτε τους αποκαλυτπικούς διαλόγους\nΗ 34χρονη Ιωάννα, δέχθηκε δύο φορές μήνυμα από τον 40χρονο, ωστόσο και τις δυο τον απέκρουσε υπερασπιζόμενη την 35χρονη.\nΣτην άκρη του νήματος πλησιάζουν σιγά-σιγά οι Αρχές, σχετικά με τις λεπτομέρειες του αποτρόπαιου εγκλήματος που έλαβε χώρα στις 20 Μαΐου εναντίον της 34χρονης Ιωάννας από την 35χρονη, που κατηγορείται ότι έριξε το βιτριόλι. Τα στοιχεία που έρχονται στο φως καθημερινά, αναδεικνύουν τα περίεργα παιχνίδια που έπαιζε το μυαλό της γυναίκας που έβαλε στο μάτι την Ιωάννα.\nΑυτός ήταν και ο λόγος άλλωστε που μέχρι πριν λίγες ημέρες, η άτυχη 34χρονη δεν μπορούσε να διανοηθεί πως ανάμεσα στους υπόπτους θα βρισκόταν η 35χρονη.\nΣύμφωνα με τα στοιχεία που προκύπτουν από τα social media των γυναικών, όταν η 35χρονη της είχε πει ότι την ενοχλούσε το γεγονός ότι ο 40χρονος είχε κάνει φίλη του στο facebook την Ιωάννα, η κοπέλα έσπευσε αμέσως να τον διαγράψει.\nΣτις 26 Νοεμβρίου του 2018, σύμφωνα με ρεπορτάζ του Alpha, είχε γίνει η «παρεξήγηση». Τότε είχε στείλει μήνυμα ο 40χρονος στην Ιωάννα η οποία ήταν στην Βαρσοβία εκδρομή με φίλες της. Του απάντησε λοιπόν εκείνη, και του είπε: «Είδες ότι σε διέγραψα έτσι;» Και εκείνος την ρωτάει: «Τι σου έκανα και με διέγραψες;» Και εκείνη του απάντησε: «Για σκέψου. Κάποια ανησυχεί για σένα». Η απάντηση του 40χρονου ήταν: «Μα δεν μπορώ να καταλάβω για ποια λες. Για ποια κοινή μας γνωστή, αλλά δεν έχεις κάνει κάτι κακό, ούτε θα κάνεις, ποτέ». Έτσι, τελείωσε ο πρώτος διάλογος ανάμεσα στην Ιωάννα και στον 40χρονο.\nΌμως, τον Ιούλιο του 2019 ο 40χρονος επανέρχεται και η Ιωάννα του λέει: «Η Έφη, είναι συγχωριανή, φίλη και καλό κορίτσι». Σύμφωνα με τον Alpha, την ίδια κουβέντα είπε στους αστυνομικούς η Ιωάννα όταν την επισκέφθηκαν οι αστυνομικοί στο νοσοκομείο. «Η Έφη είναι καλό κορίτσι, είναι από διπλανό χωριό και απορώ πως την έχετε στην λίστα».\nΤι δεν είναι ΟΚ να πεις σε έναν φίλο\nΟικονόμου: Υποκρισία του κ. Τσίπρα – Η κυβέρνηση έσπασε το χρόνιο απόστημα της έμφυλης βίας


Αναχωρούν για το Ηνωμένο Βασίλειο ανήλικοι πρόσφυγες\nΠρώτη καταχώρηση: Κυριακή, 10 Μαΐου 2020, 11:00\nΤο πρωί της Δευτέρας, 11 Μαΐου, αναχωρεί από την Αθήνα για το Ηνωμένο Βασίλειο ομάδα 16 ασυνόδευτων ανηλίκων προσφύγων και 34 ενηλίκων για επανένωση με τις οικογένειές τους. Με το ίδιο αεροσκάφος θα επιστρέψουν στην Ελλάδα από το Λονδίνο 130 Έλληνες που είχαν εγκλωβιστεί εκεί εξαιτίας των περιοριστικών μέτρων στις μετακινήσεις λόγω της πανδημίας COVID - 19.\nΗ πραγματοποίηση της ειδικής αυτής πτήσης διπλού σκοπού (μετακίνηση προσφύγων - επαναπατρισμός Ελλήνων) συμφωνήθηκε προ ημερών από τον Αναπληρωτή Υπουργό Μετανάστευσης κ. Γιώργο Κουμουτσάκο και τον Yπουργό Μεταναστευτικής Πολιτικής του Ηνωμένου Βασιλείου, κ. Chris Philp, κατά την διάρκεια των συνομιλιών τους που οδήγησαν στην υπογραφή Στρατηγικού Σχεδίου Δράσεως Ελλάδας-Ηνωμένου Βασιλείου, με αντικείμενο τη συνεργασία για την αντιμετώπιση της διεθνούς πρόκλησης του μεταναστευτικού.\nΓια την πραγματοποίηση της πτήσης συνεργάστηκαν το Υπουργείο Μετανάστευσης και Ασύλου - που είχε τον σχετικό συντονισμό –, το Υπουργείο Εξωτερικών, η Γενική Γραμματεία Πολιτικής Προστασίας, η Πρεσβεία του Ηνωμένου Βασιλείου στην Ελλάδα και η αεροπορική εταιρεία Aegean.\nΤελευταία ενημέρωση: Κυριακή, 10 Μαΐου 2020, 11:00


«Το χρήμα θα εκλείψει από τον κόσμο – Τα κράτη όλης της γης θα χρεοκοπήσουν» – Η συγκλονιστική προφητεία του Άγιου Παϊσιου | XerolasNews\n«Το χρήμα θα εκλείψει από τον κόσμο – Τα κράτη όλης της γης θα χρεοκοπήσουν» – Η συγκλονιστική προφητεία του Άγιου Παϊσιου\n«Το χρήμα θα εκλείψει από τον κόσμο – Τα κράτη όλης της γης θα χρεοκοπήσουν». Τα θέματα για τα οποία μίλησε ο Άγιος Παΐσιος είναι αναμφίβολα πολλά. Καθώς με το πέρασμα του χρόνου, εντρυφούμε όλο και π…\n«Το χρήμα θα εκλείψει από τον κόσμο – Τα κράτη όλης της γης θα χρεοκοπήσουν». Τα θέματα για τα οποία μίλησε ο Άγιος Παΐσιος είναι αναμφίβολα πολλά. Καθώς με το πέρασμα του χρόνου, εντρυφούμε όλο και περισσότερο στις προφητείες του, τα τεκταινόμενα στη χώρα μας, αλλά και στον κόσμο γενικότερα, τις κάνουν να μοιάζουν ως και «εσχατολογικές». Επίσης, έχουν γραφτεί πολλά βιβλία με τις απόψεις του Αγίου για τα διάφορα θέματα που συζητούσε με τους προσκυνητές που τον επισκεπτόντουσαν\nΗ παρακάτω περιγραφή είναι μια πραγματική μαρτυρία προσκυνητή από το βιβλίο «Μαρτυρίες Προσκυνητών- Γέροντας Παΐσιος ο Αγιορείτης». Ένα βιβλίο στο οποίο περιέχονται πολλές μαρτυρίες σχετικά με το διορατικό και προορατικό χάρισμα του Γέροντα, νουθεσίες, λόγοι σοφίας και χάριτος και πολλά θαυμαστά γεγονότα. Σπουδαίο μέρος του βιβλίου αποτελούν και οι μαρτυρίες σχετικά με τα εθνικά και παγκόσμια θέματα, τα οποία τον τελευταίο καιρό βρίσκονται σε επικαιρότητα, Μάλιστα, μερικές από τις μαρτυρίες έχουν κατατεθεί επωνύμως από αξιωματικούς των ενόπλων μας δυνάμεων.\nΟ παππούλης χαμογελούσε, με ένα χαμόγελο όλο γαλήνη, αλλά και συμπόνια απέναντι σε έναν νεαρό, που επειδή ήξερε πέντε γράμματα παραπάνω, νόμιζε πως μπορούσε και να διυλίσει και τον …κώνωπα. Επίσης, στην Ιερά Μονή Εσφιγμένου, που βρίσκεται βόρεια και ανατολικά της Αθωνικής χερσονήσου, φυλάσσεται ένα απόρρητο έγγραφο, το οποίο αποτελεί επτασφράγιστο μυστικό του Αγίου Όρους όπου ο Άγιος Παΐσιος έγραψε μια προφητεία για το μέλλον της Ελλάδας.\nΌλα αυτά μου φαινόταν τρομερά υπερβολικά. Δηλαδή δεν μπορούσα να κατανοήσω ακόμη το πώς θα μπορούσε κάποιος να σκλαβωθεί με τη …θέλησή του! «Να πώς θα γίνει… Σήμερα μαρκάρει όλα τα τρόφιμα που βλέπεις με το γραμμωτό κώδικα. Αυτός ο γραμμωτός κώδικας, που έχει και τους αριθμούς το ονόματός του, χωράει πολλές πληροφορίες για τα προϊόντα. Πού κατασκευάστηκαν, από ποιόν, από ποιό κράτος, ποια παρτίδα, όλα όσα αφορούν το προϊόν. Το ίδιο θα κάνει και για τον άνθρωπο. Θα τον καταντήσει έναν αριθμό. Έναν μοναδικό αριθμό, που να τον αναγνωρίζουν όλα τα κομπιούτερ της γης. Η Αγία Γραφή μάς λέει πώς θα «αναγκάσει».\nΓιατί πραγματικά ο Σωτήρης Τσιόδρας αρνείται να δώσει συνέντευξη\nΧωρισμός «βόμβα» – Τίτλοι τέλους για αγαπημένο ζευγάρι μετά από 3 χρόνια\nΑνακοίνωση «φωτιά» για τη Νατάσα Θεοδωρίδου – Έγινε γνωστό ότι…


Forster: Όλα τα εστιατόρια Bella Bellissimo: Εστιατόρια στην περιοχή\nForster: Όλες οι δραστηριότητες Δραστηριότητες κοντά σε: Bella Bellissimo\nΝότιος Ειρηνικός Αυστραλία Νέα Νότια Ουαλία Forster Εστιατόρια σε Forster Bella Bellissimo\nΝο 9 από 54 στην κατηγορία Εστιατόρια για: Forster €€ - €€€\nΙταλική, Πίτσα, Κατάλληλο για χορτοφάγους 58 Wharf St, Forster, Νέα Νότια Ουαλία 2428, Αυστραλία+61 2 6555 6411Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,0 238 κριτικέςΕξαιρετικό45%Πολύ καλό31%Μέτριο11%Ανεπαρκές9%Πολύ κακό4%ΚλειστόΤρι - Κυρ12:00 - 15:0017:30 - 23:00Αναλυτικό ωράριο ΚΟΥΖΙΝΕΣ Ιταλική, Πίτσα, Κατάλληλο για χορτοφάγους, Πιάτα χωρίς γλουτένη ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 58 Wharf St, Forster, Νέα Νότια Ουαλία 2428, ΑυστραλίαΌλες οι λεπτομέρειες Βελτίωση αυτής της καταχώρισηςΜπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο διαθέτει πάρκινγκ;Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Αυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο προσφέρει δωρεάν Wi-Fi;Ναι Όχι Άγνωστο Αυτό το εστιατόριο ειδικεύεται σε φαγητό χαλάλ; Ναι Όχι Άγνωστο Αυτό το εστιατόριο σερβίρει κουζίνα κοσέρ; Ναι Όχι Άγνωστο Αυτό το εστιατόριο προσφέρει υπαίθρια τραπέζια;Ναι Όχι Άγνωστο Αυτό το εστιατόριο είναι καλό για να απολαύσει κανείς ατμόσφαιρα μπαρ;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (238)Βαθμολογία ταξιδιωτών Εξαιρετικό74Πολύ καλό41Μέτριο13Ανεπαρκές10Πολύ κακό3Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (141)Αγγλικά (238)Γλώσσα Ελληνικά (141)Αγγλικά (238)Δείτε τι λένε οι ταξιδιώτες: 11 - 20 από 141 κριτικές\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιCarolyne HDavistown, Australia131Η κριτική γράφτηκε 12 Απριλίου 2017 Πάντα συνεπές, καλό ειλικρινείς ιταλικάΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιmaryannmancheeForster, Αυστραλία8Η κριτική γράφτηκε 11 Απριλίου 2017 ΜεγάληΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAlymo42Forster, Αυστραλία115Η κριτική γράφτηκε 11 Απριλίου 2017 Μου αρέσει να πάει εκεί για μια ειδική περίσταση.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTom HTuncurry, Αυστραλία4316Η κριτική γράφτηκε 5 Απριλίου 2017 Ένα από τα καλύτερα εστιατόρια της πόλης !!ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMary-Anne J14Η κριτική γράφτηκε 26 Μαρτίου 2017 Καλύτερο ιταλικό φαγητό εκτός Ιταλίας!Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιForsterDKForster, Αυστραλία131Η κριτική γράφτηκε 26 Φεβρουαρίου 2017 Εξαιρετικό φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιNatalie VΣίδνεϊ, Αυστραλία10645Η κριτική γράφτηκε 19 Φεβρουαρίου 2017 μέσω κινητής συσκευής Λιπαρά, αλμυρή κεφτέδεςΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdonjuangraham3921Η κριτική γράφτηκε 19 Φεβρουαρίου 2017 Το φαγητό ... Κακή σε πολύ καλό. Υπηρεσία ... Κακή σε μέσο όρο.ΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιMadeline HΣίδνεϊ, Αυστραλία168Η κριτική γράφτηκε 15 Φεβρουαρίου 2017 μέσω κινητής συσκευής Ένα κρυμμένο διαμάντιΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιSCaKAS175Η κριτική γράφτηκε 14 Φεβρουαρίου 2017 μέσω κινητής συσκευής Εξαιρετικό φαγητόΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΠροηγούμενοΕπόμενο123456…15Ενημέρωση καταχώρισης… Στην περιοχή Κοντινά εστιατόριαBeach Street Seafood308 κριτικές 0,07 χλμ μακριά Sea Change Restaurant107 κριτικές 0,14 χλμ μακριά Little Lucifer324 κριτικές 0,01 χλμ μακριά Κοντινά αξιοθέαταTuncurry Rock Pool91 κριτικές 0,97 χλμ μακριά The Bellevue Hotel and Bar36 κριτικές 1,48 χλμ μακριά Amaroo Dolphin and Whale Watching Cruises294 κριτικές 0,13 χλμ μακριά Free Spirit Cruises55 κριτικές 0,42 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Bella Bellissimo και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή


Γεωτρήσεις Θεολόγου - Γεώτρηση νερού στο Θεολόγο\nΑρχική/Γεωτρήσεις Ελλάδας/Γεωτρήσεις Θεολόγου\nΓεωτρήσεις Θεολόγου Φθιώτιδας\nΗ εταιρεία γεωτρήσεων Δήμας δραστηριοποιείται στην περιοχή του Θεολόγου Φθιώτιδας, θέτοντας το έμπειρο τεχνικό προσωπικό της στην υπηρεσία των πολιτών της περιοχής. Ανάμεσα στους συνεργάτες μας βρίσκονται γεωλόγοι με εξειδίκευση στις γεωτρήσεις, για το καλύτερο δυνατό αποτέλεσμα.\nΗ διάνοιξη μίας γεώτρησης πραγματοποιείται συνήθως για την εξασφάλιση ύδατος με σκοπό την κάλυψη των αναγκών ύδρευσης ή άρδευσης σε σημεία που δεν καλύπτονται από το τοπικό δίκτυο υδροδότησης. Στο Θεολόγο οι γεωτρήσεις άντλησης νερού σχεδόν επιβάλλονται για την αποτελεσματική εξυπηρέτηση των αγροτικών καλλιεργειών σε κτήματα, χωράφια και θερμοκήπια.\nΕμείς αναλαμβάνουμε την έκδοση της άδειας για την γεώτρησή σας, η οποία προϋποθέτει χρονοβόρες γραφειοκρατικές ενέργειες, αλλά και την κατάθεση όλων των προαπαιτούμενων δικαιολογητικών. Μερικά από τα έγγραφα που θα χρειαστεί η άδεια είναι μια τεχνική μελέτη, η περιγραφή του έργου, βεβαιώσεις καταλληλότητας από τις Δημοτικές Αρχές του Θεολόγου, από το Δασαρχείο, από την Πολεοδομία κλπ.\nΑναλαμβάνουμε εξολοκλήρου την διαδικασία διάνοιξης μίας γεώτρησης στο Θεολόγο της Φθιώτιδας. Οι υπηρεσίες μας χαρακτηρίζονται από συνέπεια και επαγγελματισμό και σε αυτά τα χαρακτηριστικά της εταιρίας μας οφείλουν την αποτελεσματικότητά τους. Για την εφαρμογή των γεωτρήσεων, διαθέτουμε υπερσύγχρονο εξοπλισμό, αποτελούμενο από κρουστικά ή περιστροφικά γεωτρύπανα, για γεωτρήσεις μέχρι 700 μέτρα βάθος. Πραγματοποιούμε όλες τις απαραίτητες ενέργειες και καλύπτουμε τις προδιαγραφές που απαιτούνται, ώστε η γεώτρησή σας να διανοιχθεί και να λειτουργεί σωστά.\nΜεταφέρουμε άμεσα τα γεωτρύπανά μας στο Θεολόγο της Φθιώτιδας κατόπιν συνεννοήσεως για να πραγματοποιήσουμε τις απαιτούμενες έρευνες ή τις τεχνικές εργασίες. Ειδικευόμαστε σε κάθε είδους γεώτρηση, ανεξάρτητα από τη θέση της στο οικόπεδο σας, αφού δρούμε αποτελεσματικά και σε πολύ μικρούς χώρους όπως σε αυλές σπιτιών, σε χώρους στάθμευσης και σε υπόγειους στεγασμένους χώρους, χάρη στα ευέλικτα μηχανήματα του στόλου μας.\nΑν δρομολογείται μία γεώτρηση σχετική με την εκμετάλλευση γεωθερμικής ενέργειας, η εταιρία γεωτρήσεων Δήμας διαθέτει την ανάλογη τεχνική εμπειρία και για ένα έργο αυτού του τύπου. Η εταιρεία γεωτρήσεων Δήμας δραστηριοποιείται στο Θεολόγο Φθιώτιδας διενεργώντας γεωτρήσεις κάθε είδους.\nΟι υπηρεσίες μας διατίθενται στις καλύτερες τιμές της αγοράς. Γνωρίστε σήμερα τις καλύτερες υπηρεσίες γεωτρήσεων με το χαμηλότερο κόστος, στην περιοχή σας.


Η Τουρκία περιμένει … και περιμένει … να παρέμβει στο Αφρίν | Kontasas\nΑρχική / ΕΠΙΚΑΙΡΟΤΗΤΑ / Η Τουρκία περιμένει … και περιμένει … να παρέμβει στο Αφρίν\nΗ Τουρκία περιμένει … και περιμένει … να παρέμβει στο Αφρίν\nΤου Fehim Tastekin Μετάφραση: Στέργιος Σεβαστιάν\nΤα κυβερνητικά μέσα ενημέρωσης της Άγκυρας κατηγορούν τις Ηνωμένες Πολιτείες και τη Ρωσία, ότι καθυστέρησαν την κίνηση της Τουρκίας εναντίον των κουρδικών δυνάμεων στο Αφρίν, η οποία επρόκειτο να ξεκινήσει στις 5 Ιουλίου.\nΗ Τουρκία έχει κινητοποιήσει χιλιάδες στρατεύματα για την καταπολέμηση των Μονάδων Προστασίας του Κουρδικού Λαού (YPG) στο Αφρίν της Συρίας, και εξασφάλισε ότι αυτές οι κινήσεις έγιναν δημόσια γνωστές. Υπήρχαν ακόμη και αναφορές των μέσων ενημέρωσης, ότι η 5η Ιουλίου θα είναι η ημερομηνία έναρξης. Οι περιοχές γύρω από το Αφρίν και το κοντινό Τελ Ριφάτ δέχθηκαν περιστασιακά πυρά από το τουρκικό πυροβολικό, για να ενισχύσουν τις προβλέψεις ότι ο πόλεμος είναι επικείμενος. Καθώς όλοι περιμέναμε να ξεσπάσει ένας πόλεμος, η Άγκυρα άρχισε να παραπονιέται για την αμερικανική και τη ρωσική τακτική, που παρεμποδίζουν την επιχείρηση που σχεδίαζε η Τουρκία με τον Ελεύθερο Συριακό Στρατό (FSA). Η Τουρκία άρχισε να ταλαντεύεται μεταξύ της ρητορικής και της πραγματικότητας. Ακριβώς όπως διεξήχθη η τουρκική επιχείρηση Ασπίδα του Ευφράτη στη Συρία μετά από το πράσινο φως από τη Ρωσία, και ενώ οι Ηνωμένες Πολιτείες κοιτούσαν αλλού, η επίτευξη της κίνησης της Τουρκίας στο Afrin απαιτεί επίσης την συγκατάθεσή τους.\nΑπλά κοιτάξτε την περιοχή για να καταλάβετε τι συμβαίνει. Καθώς οι δυνάμεις της αντιπολίτευσης αντιμάχονται το συριακό καθεστώς και η Τουρκία χρησιμοποιεί μερικές από αυτές τις δυνάμεις της αντιπολίτευσης για να στοχεύσει στον διαρκή εχθρό της – τους Κούρδους – η Ρωσία υποστηρίζει το συριακό καθεστώς, βοηθώντας έτσι έναν συνασπισμό υπό την ηγεσία των ΗΠΑ (με τη βοήθεια κάποιων Κούρδων) εναντίον του Ισλαμικού κράτους (IS). Εάν η Τουρκία επιτεθεί στους Κούρδους στο Αφρίν, οι Ηνωμένες Πολιτείες φοβούνται ότι αυτό θα μπορούσε να μέρος της κουρδικής βοήθειας, που απαιτείται για να καταπολεμήθεί το IS. Μια τελική συμφωνία για τις ζώνες αποσυμφόρησης στον εμφύλιο πόλεμο της Συρίας επρόκειτο να υπογραφεί στις 4 Ιουλίου στην Αστάνα του Καζακστάν, ως προοίμιο της επιχείρησης Afrin.\nΑν υπήρχαν δυσκολίες στην Αστάνα, τότε ο πρόεδρος της Τουρκίας Ρετζέπ Ταγίπ Ερντογάν θα προσπαθούσε, κατά τη διάρκεια της συνόδου κορυφής των G-20 στο Αμβούργο, να πείσει τον πρόεδρο των ΗΠΑ Ντόναλντ Τράμπ και τον Ρώσο πρόεδρο Βλαντιμίρ Πούτιν για την κίνηση στο Afrin. Δεν επετεύχθη συμφωνία στην Αστάνα και ο Ερντογάν δεν μπόρεσε να εκμεταλλευτεί το χάσμα μεταξύ των Ηνωμένων Πολιτειών και της Ρωσίας και έτσι επέστρεψε από το Αμβούργο με άδεια χέρια.\nΗ φιλοκυβερνητική εφημερίδα Yeni Safak εξέφρασε την απογοήτευσή της: «Το ίδιο τέχνασμα που χρησιμοποιήθηκε εναντίον της Τουρκίας στο Manbij, στήνεται τώρα και στο Afrin. Οι ΗΠΑ δεν εκπλήρωσαν την υπόσχεσή τους, ότι το PKK [Κουρδικό Εργατικό Κόμμα, το οποίο η Τουρκία και οι Ηνωμένες Πολιτείες θεωρούν μια τρομοκρατική ομάδα] θα αποχωρούσε από το Manbij [τότε] και τώρα παρεμποδίζουν την παρέμβασή μας στο Afrin και χρονοτριβούν.\nΕάν η παρέμβαση της Τουρκίας – με τους 17.000 μαχητές του FSA που έχει προετοιμάσει – καθυστερήσει, τότε το ΡΚΚ θα αρχίσει να χτυπάει τα σύνορά μας». Η Άγκυρα προσπαθούσε να εξασφαλίσει το ρωσικό πράσινο φως για τη επιχείρηση στο Αφρίν, σε αντάλλαγμα της βοήθειας της Τουρκίας σε μια ρωσική ζώνη αποκατάστασης στο Idlib. Υπήρχαν αναφορές των μέσων μαζικής ενημέρωσης, ότι η Ρωσία είχε συναινέσει σε αυτή τη συμφωνία και προετοιμαζόταν ακόμη να δημιουργήσει μια κοινή βάση με την Τουρκία στο Idlib.\nΕν τω μεταξύ, τα κουρδικά μέσα μαζικής ενημέρωσης ανέφεραν ότι επειδή οι Ηνωμένες Πολιτείες κατέρριψαν ένα συριακό αεροπλάνο τον Ιούνιο, η Ρωσία αποφάσισε να βοηθήσει την Τουρκία, ακόμη και να συνεργαστεί μαζί της για να εμποδίσει το YPG να περάσει δυτικά του Ευφράτη με αμερικανική υποστήριξη και έτσι να υποχρεώσουν τους Κούρδους να συνεργαστούν με το συριακό καθεστώς. Αυτό που πάντα παραβλέπεται στην τεταμένη πολιτική μεταξύ της Τουρκίας και των Κούρδων είναι ότι μια ενισχυμένη Τουρκική στρατιωτική παρουσία ενοχλεί τόσο τη Ρωσία, όσο και τη Συρία.\nΔεν είναι περίεργο το γεγονός ότι το υπουργείο Εξωτερικών της Συρίας κατηγόρησε την Τουρκία ότι είναι «συνεργάτης» της τρομοκρατίας και ότι επιδιώκει μια επεκτατική πολιτική. Όσον αφορά τη Ρωσία, η εκπρόσωπος του υπουργείου Εξωτερικών Μαρία Ζαχάροβα περιέγραψε τη στάση της Μόσχας: «Κανείς που δεν συμμετέχει στη συριακή διαδικασία, δεν θα πρέπει να απειλεί τους νόμους, την κυριαρχία και την εδαφική ακεραιότητα της χώρας».\nΗ Ρωσία δεν θέλει την ανάπτυξη τουρκικού στρατού και της συριακής Hayat Tahrir al Sham. Η Μόσχα επιθυμεί να χρησιμοποιήσει αποστολές στρατιωτικής αστυνομίας από φιλικές, μουσουλμανικές χώρες όπως το Καζακστάν, το Κιργιζιστάν και το Ουζμπεκιστάν για την επιβολή του νόμου και της τάξης στο Idlib. Μετά τη κατάληψη του Χαλεπίου από τον συριακό στρατό, η Ρωσία ανέπτυξε μια στρατιωτική δύναμη ελίτ στρατονομίας 250 ανδρών από την Τσετσενία και την Ινγκουσετία.\nΗ Μόσχα θεωρεί την «απειλή της Τουρκίας» ως χρήσιμο μέσο πολιτικής χειραγώγησης, αλλά φοβάται ότι θα περιπλέξει περαιτέρω τη διαδικασία. Οι Ηνωμένες Πολιτείες φοβούνται ότι μια τουρκική επιχείρηση εναντίον του Αφρίν θα παρεμποδίσει την επιχείρηση στη Raqqa, όπου οι υποστηριζόμενες από τις ΗΠΑ Συριακές Δημοκρατικές Δυνάμεις (της οποίας το YPG είναι μέρος) προσπαθούν να εξοντώσουν το IS. Η διακοπή αυτής της προσπάθειας, θα ενίσχυε περαιτέρω την ρήξη μεταξύ ΗΠΑ και Τουρκίας.\nΗ Άγκυρα έπαιρνε κάποιο θάρρος από πολλούς παράγοντες: την πρόθεση των ΗΠΑ να εγκατασταθούν στην αεροπορική βάση Tabqa, την στόχευσή των ΗΠΑ στις δυνάμεις του συριακού καθεστώτος, που προσεγγίζουν τη βάση εκπαίδευσης που είχαν δημιουργήσει στα σύνορα με την Ιορδανία και τέλος, την κατάρριψη του συριακού αεροπλάνου. Ωστόσο, η συμφωνία μεταξύ των Ηνωμένων Πολιτειών και της Ρωσίας την περασμένη εβδομάδα για μια περιοχή αποκατάστασης που θα κάλυπτε τις Daraa, Suwayda και Quneitra θα μπορούσε να ανοίξει την πόρτα μιάς συνεργασίας μεταξύ των δύο μεγάλων δυνάμεων.\nΑυτό σήμαινε ότι η προσπάθεια της Τουρκίας να επωφεληθεί από το χάσμα των δύο δυνάμεων ήταν μάταιη. Εν τω μεταξύ, οι άνθρωποι στο Αφρίν, για να μην μείνουν χωρίς φωνή, διαδήλωσαν τη θέλησή τους να αντισταθούν σε μια τουρκική εισβολή. Τα μέσα μαζικής ενημέρωσης ανέφεραν στις αρχές Ιουλίου, ότι δεκάδες χιλιάδες πολίτες βγήκαν στους δρόμους για να διαμαρτυρηθούν για τα σχέδια επέμβασης της Τουρκίας, φωνάζοντας «Live Forever, YPG!\n» Απαντώντας, οι ομάδες που υποστηρίχθηκαν από την Τουρκία διοργάνωσαν διαδηλώσεις μικρότερης κλίμακας για να κατηγορήσουν τους Κούρδους οτι κατέλαβαν αραβικά και τουρκμενικά χωριά και να ζητήσουν μια επιχείρηση εναντίον του Αφρίν. Αν και η συμφωνία ΗΠΑ-Ρωσίας για τη Συρία και η αντίθεσή τους προς τα τουρκικά σχέδια μπορεί να αποτελέσουν εμπόδια, δεν σημαίνει ότι ο τουρκικός στρατός και οι τοπικές πολιτοφυλακές που υποστηρίζει θα εγκαταλείψουν την πίεση που ασκούν στο Αφρίν και το Τελ Ριφαάτ. Το Αφρίν βρισκόταν στα σχέδια της Τουρκίας πριν από την επιχείρηση Ασπίδα του Ευφράτη. Ο Φέιμ Ίσα, διοικητής της «Μεραρχίας του Σουλτάνου Μουράτ», δήλωσε: «Τον Φεβρουάριο, η Τουρκία μας έδωσε εντολή να προετοιμαστούμε για μια επίθεση εναντίον του Αφρίνης αμέσως μετά την επιχείρηση στην Αλ Μπαμπ». Κουρδικές πηγές λένε ότι η Τουρκία, αναπτύσσοντας πυροβολικό και πυραύλους Katyusha στις περιοχές Azaz, Mining και Marea, συνεχίζει τις προετοιμασίες της για να χτυπήσει το Afrin.\nΔύο παράγοντες επιτρέπουν στην Τουρκία να χτυπήσει κουρδικές περιοχές όποτε προκύψει η ευκαιρία: • Οι Ηνωμένες Πολιτείες, οι οποίες χρησιμοποιούν την αεροπορική βάση Incirlik, εξακολουθούν να χρειάζονται την Τουρκία. Επιπλέον, η Ουάσιγκτον θέλει να σταματήσει την Τουρκική διολίσθηση προς τη Ρωσία, εξ ου και η ανάγκη να κατευναστεί η Τουρκία σχετικά με τους Κούρδους. • Ο Πούτιν στο Αμβούργο δήλωσε: «Δεν μπορούμε να το κάνουμε χωρίς την Τουρκία», αναγνωρίζοντας ότι δεν μπορεί μόνος του να διατηρήσει τη θέση του στο βόρειο μέτωπο. Εφόσον οι Ηνωμένες Πολιτείες και η Ρωσία χρειάζονται την Τουρκία για να σημειώσουν πρόοδο στη Συρία, η πίεση στο Αφρίν θα συνεχιστεί – μέχρι ενός σημείου.\nΟ Fehim Tastekin είναι Τούρκος δημοσιογράφος και αρθρογράφος για το Turkey Pulse, που έχει γράψει στο παρελθόν για τις Radikal και Hurriyet. Έχει επίσης παρουσιάσει το εβδομαδιαίο πρόγραμμα «SINIRSIZ», στην τηλεόραση IMC. Ως αναλυτής, ο Tastekin ειδικεύεται στην τουρκική εξωτερική πολιτική και τον Καύκασο, τη Μέση Ανατολή και τις υποθέσεις της ΕΕ. Είναι ο συγγραφέας των «Suriye: Yikil Git, Diren Kal», «Rojava: Kurtlerin Zamani» και «Karanlık Coktugunde – ISID.» Ο Tastekin είναι ιδρυτικός συντάκτης της Υπηρεσίας Καυκάσου.\nΠροηγούμενο Η WSJ είπε πως η Φινλανδία προετοιμάζεται για ‘πόλεμο με τη Ρωσία’\nΕπόμενο Κακά μαντάτα για τη συμφωνία ΗΠΑ-Ρωσίας στη Νότια Συρία


Φώφη: Αλέξη, όχι άλλες... κουτσουλιές - Ειδήσεις - νέα - Το Βήμα Online\nΦώφη: Αλέξη, όχι άλλες… κουτσουλιές\nΣτο ΠαΣοΚ συγκάλεσαν Κοινοβουλευτική Ομάδα σε ταβέρνα με κοψίδια,\nΣτο ΠαΣοΚ συγκάλεσαν Κοινοβουλευτική Ομάδα σε ταβέρνα με κοψίδια, με τζατζίκι, με πατάτες και αρνί κλέφτικο, λευκό κρασί χύμα, φρούτα και παγωτό γρανίτα. Δεν τη συγκάλεσε όμως η πρόεδρος του κόμματος Φώφη Γεννηματά, αλλά η Εύη Χριστοφιλοπούλου, η οποία και πλήρωσε τον λογαριασμό (20 ευρώ το άτομο, με απόδειξη). Ετσι την Τρίτη το βράδυ συνεκλήθη η ΚΟ του ΠαΣοΚ με πρόσκληση της Εύης στην ταβέρνα «Μύθος» στην Ανάβυσσο, 59 λεπτά από το κέντρο της Αθήνας (αφού θα υπήρχε και κίνηση) όπως έλεγαν οι οδηγίες. Και πήγαν εκεί οι πάντες, πλην βεβαίως του Ευ. Βενιζέλου, ο οποίος δήλωσε φόρτο εργασίας στη Βουλή. Προσεκλήθη όμως και κ. Θεοχαρόπουλος της ΔΗΜΑΡ, τον οποίο για να «τιμωρήσει» η Εύη επειδή θα ψηφίσει τον εκλογικό νόμο τον έβαλε να κάτσει δίπλα στον Δ. Κρεμαστινό, ο οποίος είχε εκδώσει σκληρή ανακοίνωση εναντίον του. Πέραν τούτου η σύναξη των Πασόκων σε ταβέρνα έμοιαζε με κανονική συνεδρίαση της ΚΟ εν όψει της ψήφισης του εκλογικού νόμου, με μια Φώφη δυναμική, να επιτίθεται με σφοδρότητα εναντίον του Αλ. Τσίπρα αλλά και του Β. Λεβέντη. Ας πάρουμε όμως τα πράγματα με τη σειρά…\nΗ γραμμή αμύνης των Πασόκων\nΠρώτα απ’ ολα, όπως έμαθα (και δεν θέλω διαψεύσεις), συζητήθηκε η «γραμμή αμύνης» που θα ακολουθήσουν οι βουλευτές του ΠαΣοΚ σε περίπτωση που οι Συριζαίοι τούς επιτεθούν υπενθυμίζοντάς τους ότι αυτοί ήταν οι πρώτοι που ζήτησαν την κατάργηση του μπόνους των 50 εδρών. Εισηγητής της «γραμμής αμύνης» ήταν ο Α. Λοβέρδος (με βοηθό τον κ. Κωνσταντινόπουλο), οι οποίοι μεταξύ αστείου και σοβαρού είπαν: «Θα πούμε ότι τότε, όταν το ζητήσαμε αυτό, είχαμε… αυταπάτες». Εν συνεχεία, κλιμακώνοντας την άρνησή τους στην ψήφιση του νομοσχεδίου, αποφάσισαν (ομοφώνως) να τα ρίξουν όλα στον… Βενιζέλο. Οχι τυχαίως αλλά με σχέδιο, γνωρίζοντας πόσο «αγαπιούνται» οι Συριζαίοι με τον κ. Βενιζέλο: «Θα πούμε ότι αυτή ήταν πρόταση του Βαγγέλη Βενιζέλου, θέλετε να την ακολουθήσουμε; Να γίνουμε ουρά του Βενιζέλου;». Επεσε βεβαίως γέλιο, αλλά όλοι συμφώνησαν ότι εάν προκληθούν αυτό θα πουν. Πάμε τώρα στα πιο σοβαρά…\nΕκλογικός νόμος σε μερίδες\nΗ Φώφη Γεννηματά φαινόταν εξοργισμένη και απαυδισμένη από τα «καμώματα» του Τσίπρα όσον αφορά τον εκλογικό νόμο. Τον κάλεσε μάλιστα να «σταματήσει τις κουτσουλιές», τη στιγμή που φέρνει εκλογικό νόμο σε… μερίδες προσπαθώντας να αποσπάσει ψήφους από άλλα κόμματα: «Επιζητεί να σαλαμοποιήσει την ψήφο νομίζοντας ότι έτσι θα πάρει τις πολυπόθητες γι’ αυτόν 200 ψήφους, αλλά δεν θα τα καταφέρει». Και μετά ασχολήθηκαν και με τον Λεβέντη λέγοντας πόσο αναξιόπιστος είναι και για λίγα λεπτά δημοσιότητας είναι πρόθυμος να πει τα πάντα (ακόμα και… προφητείες).\nΚοινοβουλευτική Ομάδα, αλλά στην αίθουσα της Γερουσίας και όχι σε καμιά ταβέρνα με κοψίδια, έχει συγκαλέσει και ο Κυριάκος Μητσοτάκης. Μαθαίνω ότι θα προχωρήσει σε έναν απολογισμό του εξαμήνου που βρίσκεται στην ηγεσία της ΝΔ, αλλά θα αναφερθεί και στον εκλογικό νόμο. Για τον κ. Μητσοτάκη άλλωστε, όπως και για πολλούς στη ΝΔ, η κυβέρνηση επιχειρεί να φέρει έναν εκλογικό νόμο με στόχο να ανακόψει την άνοδό της στην εξουσία Από την ηγεσία του κόμματος ακόμα γελούν με τον Π. Καμμένο που έλεγε ότι θα μπορέσει να βρει τρεις γαλάζιους βουλευτές να ψηφίσουν τον εκλογικό νόμο. Το ερώτημα είναι εάν θα παραστούν οι Κ. Καραμανλής και Αντ. Σαμαράς, όπως και ο Ευ. Μεϊμαράκης\nΚαραμανλής ή Αλέξης για Πρόεδρος\nΑλλά τι λέει για όλα αυτά ο πρώην πρωθυπουργός Κ. Καραμανλής; Μου λένε ότι τελευταίως συναντά πολλούς βουλευτές και συζητεί όλα αυτά που άφησαν τα συριζαίικα τρολς να διαρρεύσουν, ότι δηλαδή με την πρότασή τους για εκλογή Προέδρου της Δημοκρατίας απευθείας από τον λαό θα δημιουργήσει πρόβλημα στη ΝΔ, εννοώντας ότι θα προτείνουν για το ύπατο πολιτειακό αξίωμα τον κ. Καραμανλή. Ο πρώην πρωθυπουργός, όπως μου είπαν, λέει στους συνομιλητές του ότι δεν μπορεί να διαψεύσει (όπως του ζητούν ορισμένοι) τούτο, αφού πρόκειται για διαρροές τις οποίες και αυτός ακούει. Στις συζητήσεις με τους βουλευτές προκύπτει όμως και κάτι άλλο: ότι η πιθανή πρόθεση του ΣΥΡΙΖΑ να θεσπίσει στην αναθεώρηση του Συντάγματος την εκλογή Προέδρου από τη βάση δεν αφορά τον ίδιο, αλλά τον… Αλέξη Τσίπρα που θα ήθελε το 2020 να παίξει και αυτόν τον ρόλο. Και να έχει μάλιστα και αυξημένες αρμοδιότητες.\nΤι περιμένουν οι ακροδεξιοί;\nΣτη Βουλή, τα τελευταία 24ωρα με αφορμή την ψήφιση του εκλογικού νόμου την προσεχή Τρίτη κυριαρχεί μία απορία: τι θα κάνει τελικά η Χρυσή Αυγή; Εως τώρα, να θυμίσω ότι δεν έχει εκδηλωθεί δημοσίως και στην ψήφιση επί της αρχής του νομοσχεδίου στην αρμόδια επιτροπή επιφυλάχθηκε. Τι είναι αυτό που περιμένει η Χρυσή Αυγή; Στη Βουλή οι γαλάζιοι βουλευτές αλλά και οι ανεξάρτητοι βουλευτές λένε ότι η στάση της Χρυσής Αυγής θα εξαρτηθεί από το εάν αρθεί η απαγόρευση χρηματοδότησης του ακροδεξιού αυτού κόμματος. Αυτό, λένε, τους έχει τσακίσει. Εάν ισχύει όντως κάτι τέτοιο, καλό θα ήταν να μάθουμε και με ποιον διαπραγματεύονται. Εκτός εάν είναι απλώς φήμες.


Αγγελίες για Studio - You-AD.com\nΝέα Ερυθραία, Νέα Ερυθραία\nΧαριλάου, Θεσσαλονίκη (κέντρο)\nΕπαγγελματικό κτίριο Πώληση\nΚέντρο, Θεσσαλονίκη (κέντρο)\nΑδάμες (Οικ. Γράμμος), Κηφισιά\nΓκαρσονιέρα/Studio 30 τ.μ. προς Ενοικίαση\nΓκαρσονιέρα/Studio 56 τ.μ. προς Ενοικίαση\nΆνω Τούμπα, Θεσσαλονίκη (κέντρο)\nΓκαρσονιέρα/Studio 25 τ.μ. προς Ενοικίαση\nΓκαρσονιέρα/Studio 28 τ.μ. προς Ενοικίαση\nΠαπάφη, Θεσσαλονίκη (κέντρο)\nΓκαρσονιέρα/Studio 60 τ.μ. προς Πώληση\nΜαρτίου, Θεσσαλονίκη (κέντρο)\nΓκαρσονιέρα/Studio 52 τ.μ. προς Ενοικίαση\nΝέα Κάλυμνος, Βούλα\nΓκαρσονιέρα/Studio 38 τ.μ. προς Πώληση\nΓκαρσονιέρα/Studio 72 τ.μ. προς Πώληση\nΠαλατιανή, Ίλιον (Νέα Λιόσια)\nΓκαρσονιέρα/Studio 37 τ.μ. προς Ενοικίαση\nΓκαρσονιέρα/Studio 30 τ.μ. προς Πώληση\nΓκαρσονιέρα/Studio 40 τ.μ. προς Ενοικίαση


Στο πάρκο του Αριστοτέλη στα Στάγειρα – 4ο Δημοτικό Σχολειό Μουδανιών\nΜε αφορμή ότι το 2016 ορίστηκε ως Έτος του Αριστοτέλη το σχολείο μας πραγματοποίησε μια πολύ ενδιαφέρουσα επίσκεψη στη γενέτειρα του μεγάλου φιλόσοφου. Η επίσκεψή μας στο Πάρκο του Αριστοτέλη στα Στάγειρα μας έδωσε την ευκαιρία να θαυμάσουμε το αρχαίο ελληνικό πνεύμα μέσα από πρωτοποριακές κατασκευές.\nΠυξίδα: Είναι τοποθετημένη μπροστά από το άγαλμα του Αριστοτέλη και συμβολίζει το ότι η φιλοσοφία του έχει φθάσει σε όλα τα μέρη του κόσμου και είναι αφετηρία της σύγχρονης επιστημονικής σκέψης, παγκόσμια και κτήμα της ανθρωπότητας Download clairvoyant satellite images. Σ? αυτήν απεικονίζονται η κατεύθυνση και η απόσταση των πιο γνωστών πόλεων στον κόσμο με σχέση με το άλσος.\nΤηλεσκόπιο: Με τα σύγχρονα τηλεσκόπια που έχουν τοποθετηθεί στα κατάλληλα σημεία, ο επισκέπτης μπο¬ρεί να εστιάσει και να απολαύσει λεπτομέρειες της φανταστικής θέας του κόλπου της Ιερισσού και της Αθωνικής χερσονήσου 모모랜드 뿜뿜 다운로드.\nΗλιακό ρολόι: Το μεγάλο, οριζόντιο, ηλιακό ρολόι δείχνει τον ακριβή χρόνο στο σημείο όπου βρίσκεστε vmware player 14 다운로드. Το καλοκαίρι υπάρχει διαφορά 1 ώρας και 25 λεπτών με την τρέχουσα ώρα, ενώ το χειμώνα η διαφορά είναι 25 λεπτά. Οι καμπύλες γραμμές πάνω στην πλάκα του ρολογιού είναι για να μπορεί να προσδιοριστεί ο μήνας που διανύουμε zombieland double tab.\nΦακός: Η πινακίδα δίπλα στον φακό μας πληροφορεί ότι κάθε φωτόνιο, δηλαδή κάθε στοιχειώδες ποσό φωτεινής ενέργειας, από μόνο του έχει ελάχιστη ενέργεια, όταν όμως όλα μαζί συγκεντρωθούν σ? ένα σημείο η ενέργεια αυτή γίνεται πολύ μεγάλη.\nΠεντάφωνο: Αποτελείται από πέντε μεγάλα κομμάτια γρανίτη τα οποία έχουν υπολογιστεί έτσι ώστε με την κρούση να παράγουν το καθένα μια διαφορετική ηχητική συχνότητα, μια διαφορετική νότα 양들의 침묵 다운로드. Οι πέντε νότες αντιστοιχούν στην αρχαία πεντατονική μουσική κλίμακα.\nΟπτικοί Δίσκοι: Πειραματιζόμενοι με τους οπτικούς δίσκους θα διαπιστώσετε ότι όταν εικόνες περνούν με μεγάλη ταχύτητα μπροστά από το οπτικό μας πεδίο, το ανθρώπινο μάτι δεν τις αντιλαμβάνεται ως διαφορετικές, αλλά δημιουργεί ένα συνεχές οπτικό σύνολο, όπως όταν βλέπουμε μια ταινία goal 다운로드. Αυτό συμβαίνει διότι η εντύπωση της εικόνας εξακολουθεί να διαρκεί ακόμα 1/16 περίπου του δευτερολέπτου πάνω στο οπτικό νεύρο, λόγω αδράνειας. Αυτή η ιδιότητα του ματιού ονομάζεται μετείκασμα. Ο κινηματογράφος στηρίζεται ουσιαστικά στην «αδυναμία» του ματιού να δει περισσότερες από 24 φωτογραφίες το δευτερόλεπτο full hymn song.\nΥδροστρόβιλος: Στο διαφανές δοχείο με το υγρό μπορούμε να δημιουργήσουμε μια δίνη με την περιστροφή του μοχλού και να κατανοήσουμε τη δυναμική του φαινομένου, ή να το παραλληλίσουμε με την περιστροφική κίνηση του αέρα που δημιουργεί τον ανεμοστρόβιλο centos telnet 다운로드.\nΠαραβολικά κάτοπτρα: Τα παραβολικά κάτοπτρα είναι τοποθετημένα σε ευθεία γραμμή, σε αρκετά μεγάλη απόσταση το ένα από το άλλο 파이어폭스 유튜브 동영상 다운로드. Αν σταθούν δύο άτομα μπροστά σε κάθε ένα από αυτά μπορούν άνετα να συνομιλήσουν, ακόμα και αν μιλούν ψιθυριστά. Αυτό συμβαίνει διότι τα μεταφερόμενα μέσω του αέρα ηχητικά κύματα ανακλώνται στο παραβολικό κάτοπτρο και η ενέργειά τους συγκεντρώνεται στο κέντρο και ο ήχος καταλήγει ενισχυμένος στα αυτιά αυτών που παίρνουν μέρος στο πείραμα 맨발 의 꿈 다운로드.\nΗ εμπειρία ήταν πραγματικά μοναδική για μαθητές και εκπαιδευτικούς!


Κέντρο Ορθομοριακής Διατροφής - Ο Δρόμος για την Θεραπεία\nΑρχική Παρουσίαση Κέντρων Κέντρο Ορθομοριακής Διατροφής\nΤρίτη, 18 Μάιος 2010 15:40\tΤο πρώτο Κέντρο Ορθομοριακής Διατροφής στο Γαλάτσι.\nΑποκτήστε ενέργεια, ευεξία, ιδανικό βάρος τρώγοντας ορθομοριακά. Το Κέντρο Ορθομοριακής Διατροφής δημιουργήθηκε απο τον Κο Γεώργιο Μηνούδη.\nΓεώργιος Μηνούδης Ο Γιώργος Μηνούδης είναι κλινικός ορθομοριακός διατροφολόγος και ασκεί την κλινική διατροφολογία στο Λονδίνο, όπου διαμένει εδώ και χρόνια, και τελευταία στην Αθήνα. Είναι απόφοιτος του πανεπιστημίου Westminster καθώς και του διεθνούς φήμης Ινστιτούτου Ιδανικής Διατροφής του Λονδίνου (Institute for Optimum Nutrition), του οποίου πάτρωνας για σειρά ετών διετέλεσε και ο τιμημένος με Νόμπελ δύο φορές πατέρας της σύγχρονης χημείας, βιοχημείας και γενετικής βιολογίας Linus Pauling, τον οποίο πολλοί θεωρούν ως τον άνθρωπο που πραγματικά ανακάλυψε τη δομή του DNA. Επιπλέον είναι μέλος του British Complementary Medical Association (Βρετανικός σύλλογος συμπληρωματικής Ιατρικής) και του διοικητικού συμβουλίου του British Association of Nutritional Therapists (Βρετανικός Σύλλογος Διατροφολόγων Θεραπευτών). Ο Γιώργος Μηνούδης ειδικεύεται στον έλεγχο του άγχους και του βάρους μέσω της ορθομοριακής Θεραπευτικής. Έχει συμμετάσχει σε δυο κλινικές έρευνες με θέμα Διατροφή και Άσθμα και Άγχος και διατροφή και διαθέτει πολύχρονη εμπειρία στην ανάπτυξη και έρευνα στο πεδίο διατροφής και στον έλεγχο του άγχους (stress management) μέσω της σωστής διατροφής και του τρόπου ζωής. Συμμετέχει τακτικά σε διεθνή σεμινάρια, επιστημονικά συνέδρια ,συμπόσια, διαλέξεις κ.α. Έχει δώσει διαλέξεις στο Πολιτιστικό Κέντρο Κηφισιάς, στο Πνευματικό Κέντρο του Δήμου Αθηναίων, σε πολλούς συλλόγους ευαισθητοποιημένων καταναλωτών, καθώς και συνεντεύξεις στο ραδιόφωνο και στην τηλεόραση. Άρθρα του έχουν δημοσιευθεί σε ελληνικές εφημερίδες, περιοδικά και στο Διαδίκτυο στη διεύθυνση w.w.w.altmed.gr. Έχει δώσει επίσης συνεντεύξεις σε τηλεοπτικά κανάλια σχετικά με την πρόληψη μέσω της διατροφής από την απειλή της βιολογικής και χημικής τρομοκρατίας, καθώς και για τη χρησιμότητα που έχουν τα συμπληρώματα διατροφής για το σύγχρονο καταναλωτή. Ο Γιώργος Μηνούδης είναι επίσης ιδρυτής του Ι.Δ.Ο.Θ.Ε. (Ινστιτούτο Διατροφολογίας και Ορθομοριακής θεραπευτικής), το οποίο ασχολείται με την έρευνα, εκπαίδευση και κλινική εφαρμογή φυσικών συμπληρωματικών και εναλλακτικών θεραπειών, και το οποίο πλαισιώνεται από κλινικούς διατροφολόγους, συμβατικούς και εναλλακτικούς γιατρούς και θεραπευτές. Σκοπός του Ινστιτούτου είναι να προωθήσει με κάθε μέσο και προς πάσα κατεύθυνση το μοντέλο τη ενοποιημένης υγείας, θεωρώντας ότι η ιατρική είναι ουσιαστικά μία αλλά με παλλαπλές προσεγγίσεις, και ότι όλες θα πρέπει να σέβονται τη ψυχοσωματική ολότητα του ατόμου και τις σημαντικές θεραπευτικές δυνάμεις της φύσης. Το αποτέλεσμα, λοιπόν, κάθε προσέγγισης θα πρέπει να είναι η δημιουργία του κατάλληλου αρμονικού περιβάλλοντος μέσα από το οποίο οι φυσικές δυνάμεις θα μπορέσουν να επιτελέσουν το θεραπευτικό τους έργο.\nΤο θαύμα της Ορθομοριακής Διατροφής και Θεραπευτικής\nΗ Ορθομοριακή Διατροφή και Θεραπευτική είναι η επιστημονική μέθοδος αποτοξίνωσης και ολοκληρωμένη θρέψης των κυττάρων έτσι ώστε το άτομο να είναι πραγματικά υγιές. Βασίζεται στις επιστημονικές έρευνες του Pauling και άλλων κορυφαίων επιστημόνων ερευνητών της Ορθομοριακής Ιατρικής. Αναπτύχθηκε και εφαρμόζεται στο πρότυπο Κέντρο Ορθομοριακής Διατροφής (Κ.Ο.Δ.) που λειτουργεί στο Γαλάτσι από το 2005. Το Κ.Ο.Δ. έχουν επισκεφτεί μέχρι σήμερα χιλιάδες άτομα που υπέφεραν από πονοκεφάλους, ημικρανίες, έκζεμα, ψωρίαση, παχυσαρκία, χρόνια κούραση μέχρι και εκφυλιστικές παθήσεις, σάκχαρο, υπέρταση, αρθριτικά, οστεοπόρωση, καρδιαγγειακά και αλλεργίες και τα αποτελέσματα μετά την εφαρμογή της Ορθομοριακής Διατροφής είναι εκπληκτικά. Η Ορθομοριακή Διατροφή βοηθά στην ανανέωση και σωστή θρέψη των κυττάρων ώστε το άτομο να είναι υγιές.\nΤο κάνει εφαρμόζοντας πέντε βασικές αρχές:\nΈλεγχος τροφικών δυσανεξιών με το GoldenTest®.\nΡύθμιση του γαστρεντερικού συστήματος για καλύτερη πέψη της τροφής.\nΕπιστημονική αποτοξίνωση γιa καλύτερο μεταβολισμό των θρεπτικών στοιχείων σε ορθά μόρια.\nΕξακρίβωση και αναπλήρωση των θρεπτικών ελλείψεων με βιο-μεταβολισμένα συμπληρώματα TRUE FOOD®.\nΟρθομοριακός έλεγχος του άγχους.\nΤί είναι το GoldenTest;\nΗ δυσανεξία τροφών είναι άρρηκτα συνδεδεμένη με το ανοσοποιητικό σύστημα, το οποίο αποτελεί την άμυνα του οργανισμού σε εισβολείς, όπως τοξίνες, παθογόνα βακτήρια, ιούς, κ.α. Όταν υπάρχει δυσανεξία σε κάποια τροφή, το σώμα μας δεν την αφομοιώνει πλήρως, επιτρέποντας στην ημιχωνεμένη τροφή να διεισδύσει στο αίμα, όπου αντιμετωπίζεται ως «εισβολέας» και γίνεται στόχος των αντισωμάτων IgG. Τα συμπτώματα της δυσανεξίας θεωρούνται αντιδράσεις που αφορούν στην ανοσοσφαιρίνη G (IgG).\nΥπάρχουν ποικίλες μέθοδοι για να εντοπισθεί η τροφική δυσανεξία. Η μόνη μέθοδος για την οποία υπάρχουν αξιόπιστα επιστημονικά στοιχεία είναι η μέτρηση των ειδικών αντισωμάτων IgG (Immunoglobulin G) στις τροφές.\nΤο Food Detective είναι το μόνο επιστημονικά τεκμηριωμένο τεστ τροφικής δυσανεξίας που εντοπίζει τα αντισώματα IgG σε συγκεκριμένες τροφές. Το Kit ελέγχου απευθύνεται σε επαγγελματίες της υγείας, ιατρούς και εναλλακτικούς θεραπευτές.\nΠως λειτουργεί το FOOD DETECTIVE;\nΈλεγχος αντισωμάτων IgG σε 59 τροφές.\nΑπλή και γρήγορη διαδικασία ελέγχου στην άνεση του ιατρείου ή εργαστηρίου σας.\nΆμεσα και αξιόπιστα αποτελέσματα κατά τη διάρκεια της επίσκεψης του πελάτη σας - σε 40 μόνο λεπτά. Τα αποτελέσματα του ελέγχου FoodDetective δεν παρέχουν πληροφορίες για συγκεκριμένες παθήσεις.\nΖωντανό δείγμα αίματος, άρα καμία φθορά λόγω της καθυστέρησης αποστολής δειγμάτων σε εργαστήρια.\nΟι πελάτες μπορούν να αρχίσουν την αλλαγή στην διατροφή τους άμεσα.\nΠως ελέγχεται σε πιο πραγματικό επίπεδο βρίσκεται η υγεία μας; Ελέγχεται το πραγματικό επίπεδο της υγείας σας με ένα πρωτοποριακό ερωτηματολόγιο. Έχει σχεδιασθεί από το επιστημονικό τμήμα της Golden Health υπό την καθοδήγηση του κορυφαίου κλινικού ορθομοριακού διατροφολόγου Γεωργίου Μηνούδη και είναι βασισμένο σε εκατοντάδες επιστημονικές έρευνες και την κλινική εμπειρία με χιλιάδες άτομα.\nΤι δείχνει: Οι συνήθεις βιοχημικές εξετάσεις αίματος δεν δείχνουν τι πραγματικά συμβαίνει σε κυτταρικό επίπεδο. Το ερωτηματολόγιο σας δίνει την δυνατότητα να εντοπίσετε έγκαιρα τυχόν δυσλειτουργίες στα κύτταρα πριν αυτές εμφανισθούν σε επίπεδο ιστού και οργάνου.\nΠως το κάνει: Τα συμπτώματα και οι καταστάσεις που αναφέρονται δείχνουν τα επίπεδα τοξίνωσης του οργανισμού, ικανότητα αποτοξίνωσης και λειτουργία του γαστρεντερικού συστήματος, ελλείψεις θρεπτικών στοιχείων-ορθών μορίων στα κύτταρα και την ικανότητα ελέγχου του άγχους. Και οι τρεις αυτές καταστάσεις, αν δεν ελεγχθούν έγκαιρα προωθούν παθολογικά συμπτώματα.\nΤι είναι τα True Food;\nΤα True Food είναι θρεπτικά στοιχεία σε μορφή τροφής τα οποία παρασκευάζει η εταιρία Golden Health\nΗ Golden Health είναι η μόνη εταιρεία στην Ελλάδα που υποστηρίζει πλήρως, συνεχώς και επιστημονικά με γνώσεις πρωτοποριακές όλα τα προϊόντα και τις υπηρεσίες που προσφέρει. Ο πρωταρχικός της σκοπός είναι η προστασία της ψυχοσωματικής υγείας του καταναλωτή μέσα από υπεύθυνη, επιστημονική και τεκμηριωμένη ενημέρωση. Προσφέρει συνεχή έρευνα, εκπαίδευση, ενημέρωση και κλινική εφαρμογή σχετικά με τα θρεπτικά στοιχεία και ειδικά τα TRUE FOOD, σε επαγγελματίες γιατρούς, φαρμακοποιούς, εναλλακτικούς θεραπευτές, καταστήματα υγιεινών τροφών και απλούς καταναλωτές. Είναι η μόνη εταιρεία που εκτός από τα τακτικά ενημερωτικά και εκπαιδευτικά σεμινάρια, έχουν οργανώσει και 5 πανελλήνια επιστημονικά συνέδρια.\nΤα TRUE FOOD είναι τα μόνα θρεπτικά στοιχεία στην Ευρώπη κατασκευασμένα έτσι ώστε να προσλαμβάνονται από τον οργανισμό σαν πραγματική τροφή. Το πλεονέκτημά τους είναι ότι αφομοιώνονται σχεδόν εξ ολοκλήρου από τον οργανισμό και έτσι χρειαζόμαστε πολύ μικρότερες δοσολογίες συγκριτικά με τα υπόλοιπα συμπληρώματα διατροφής. Γι' αυτό το λόγο διαρκούν μεγαλύτερο διάστημα και συμφέρουν περισσότερο οικονομικά.\nΤα θρεπτικά στοιχεία είναι τροφή και όχι φάρμακα και επομένως, δεν έχουν παρενέργειες.\nΕπειδή δεν είναι φάρμακα δεν μπορεί να τα εγκρίνει ο ΕΟΦ, αλλά τα γνωστοποιεί.\nΤα θρεπτικά στοιχεία της Golden Health είναι εγκεκριμένα από το Υπουργείο Γεωργίας και Τροφίμων της Μεγάλης Βρετανίας και το MCA (Medicine Control Agency) και κυκλοφορούν σε όλη την Ευρώπη σύμφωνα με τις οδηγίες της ντιρεκτίβας της Ευρωπαϊκής Ένωσης. Τα θρεπτικά στοιχεία ενισχύουν τον οργανισμό και δημιουργούν τις συνθήκες για να αυτοθεραπευτεί.\nΤο Κ.Ο.Δ. υποστηρίζεται επιστημονικά από το Ι.Δ.Ο.ΘΕ (Ινστιτούτο Διατροφολογίας και Ορθομοριακής Θεραπευτικής)\nΤο Ινστιτούτο Διατροφολογίας και Ορθομοριακής Θεραπευτικής ιδρύθηκε επισήμως στις 30-6-2004 στην Αθήνα ως αστική μη κερδοσκοπική εταιρεία. Σκοπός του είναι η έρευνα, εκπαίδευση και κλινική εφαρμογή των επιστημών της Ορθομοριακής Ιατρικής, Διατροφολογίας και Ορθομοριακής Θεραπευτικής. Οι επιστήμες αυτές υποστηρίζονται από χιλιάδες επιστημονικές έρευνες παγκοσμίου επιπέδου και βασίζονται στις αρχές της Ορθομοριακής Διατροφής και του σωστού τρόπου ζωής που είναι απαραίτητες προϋποθέσεις για πρόληψη και θεραπεία με φυσικά μέσα από όλες σχεδόν τις ψυχοσωματικές παθήσεις. To Ι.Δ.Ο.ΘΕ. έχει οργανώσει με μεγάλη επιτυχία 6 πανελλήνια επιστημονικά συνέδρια με ξένους και έλληνες ομιλητές παγκοσμίου εμβέλειας.\nΤο Ι.Δ.Ο.ΘΕ. εκπαιδεύει γιατρούς της συμβατικής ιατρικής αλλά και εναλλακτικούς θεραπευτές, ψυχολόγους, διαιτολόγους και άλλους επαγγελματίες της υγείας σε θέματα ορθομοριακής διατροφής και ορθομοριακής ιατρικής. Η επιστημονική του επιτροπή αποτελείται από κλινικούς ορθομοριακούς διατροφολόγους, κλινικούς ψυχολόγους, ιατρούς της συμβατικής ιατρικής και καθηγητές-ερευνητές ημεδαπών και αλλοδαπών πανεπιστημίων, αλλά και εναλλακτικούς θεραπευτές με πολύχρονη και καταξιωμένη ακαδημαϊκή καριέρα αλλά και πλούσια κλινική εμπειρία.\nΌλα τα προϊόντα και οι υπηρεσίες που προσφέρονται στο Κ.Ο.Δ. πρέπει να είναι εγκεκριμένα από το Ι.Δ.Ο.ΘΕ. και την επιστημονική του επιτροπή.\nΣτοιχεία επικοινωνίας με το Ι.Δ.Ο.ΘΕ:\nΔιεύθυνση: Ελικώνος 69 Κυψέλη 113 64\nΤηλ.: 210 86 13 466\nΤΙ ΠΡΟΣΦΕΡΕΙ ΤΟ Κ.Ο.Δ.\n1. Υπηρεσίες ατομικών και ομαδικών ορθομοριακών διατροφικών προγραμμάτων:\nΑτομικό Πρόγραμμα Ορθομοριακής Διατροφής.\nΟρθομοριακός έλεγχος του βάρους. (Ατομικό και ομαδικό πρόγραμμα).\nΟρθομοριακός έλεγχος του άγχους. (Ατομικό και ομαδικό πρόγραμμα).\nΑποτοξίνωση και ρύθμιση του γαστρεντερικού συστήματος.\nΒελτίωση της μνήμης, συγκέντρωσης και των νοητικών λειτουργιών.\nΕιδικά Διατροφικά Προγράμματα. Για αθλητές, παιδιά, υπερήλικες, εγκυμονούσες, διαβητικούς, καρδιοπαθείς, ανάρρωσης μετεγχειρητικά κ.α.\n2. Προϊόντα και υπηρεσίες της GOLDEN HEALTH τα οποία είναι πρωτοποριακά για το είδος τους και εγκεκριμένα από το Ι.Δ.Ο.ΘΕ. :\nTRUE FOOD - Θρεπτικά στοιχεία σε μορφή τροφής.\nFOOD DETECTIVE - Το μόνο επιστημονικά τεκμηριωμένο τεστ δυσανεξίας τροφών.\n3. Επιστημονική ενημέρωση σε θέματα υγείας:\nΈρευνες του Π.Ο.Υ. (Παγκόσμιος Οργανισμός Υγείας).\nΑνεξάρτητες έρευνες Πανεπιστημίων και Οργανισμών Υγείας.\nΑνεξάρτητες έρευνες σε θέματα προσωπικής υγείας, διατροφής και τρόπου ζωής.\nΠληροφορίες και έρευνες που αφορούν στην οικολογία και τα ευεργετικά οφέλη της σε ατομικό και κοινωνικό επίπεδο.\nΝτοκιμαντέρ και DVD με θέματα υγείας, διατροφής και τρόπου ζωής.\nΈχοντας εξασφαλίσει τη σωστή λειτουργία του οργανισμού, προσφέρεται επίσης η δυνατότητα στο άτομο να επισκεφτεί ελεγμένους και εγκεκριμένους από την επιστημονική ομάδα του Κ.Ο.Δ. θεραπευτές διαφόρων ειδικοτήτων, όπως Ομοιοπαθητική, Οστεοπαθητική και Βελονισμό.\nΣτοιχεία γραφείου (Κ.Ο.Δ) του Κου Μηνούδη:


Το παιχνίδι της μοίρας και το ιστορικό πέναλτι | Goal News Cy\nΑπόψεις | Αθλητικοί Αρθρογράφοι της ΚύπρουΤο παιχνίδι της μοίρας και το ιστορικό πέναλτι\nΑπόψεις | Αθλητικοί Αρθρογράφοι της ΚύπρουΚυπριακό Πρωτάθλημα ΠοδοσφαίρουΚΥΠΕΛΛΟ ΚΥΠΡΟΥΑ' ΚΑΤΗΓΟΡΙΑΝΕΑ ΣΑΛΑΜΙΝΑ\nΤο παιχνίδι της μοίρας και το ιστορικό πέναλτι\nΠερίοδος 1993-94. Κλήρωση για τα ημιτελικά του κυπέλλου. ΑΠΟΕΛ εναντίον Ανόρθωσης, Ομόνοια εναντίον Νέας Σαλαμίνας. Οι κυανόλευκοι πήραν από το Μακάρειο το προβάδισμα νικώντας με 2-1 και σφράγισαν την πρόκρισή τους στον τελικό με νέα νίκη (3-1) στο «Αντώνης Παπαδόπουλος».\nΣτο γήπεδο της πρωτεύουσας αποφασισμένοι να κοντράρουν το πράσινο μεγαθήριο παρατάχθηκαν και οι ερυθρόλευκοι, οι οποίοι διέθεταν τότε μιαν από τις ισχυρότερες ενδεκάδες της ιστορίας τους. Κι όντως αποδείχθηκαν σκληρό καρύδι όπως δείχνει και το τελικό 3-2 υπέρ του «τριφυλλιού», που του έδινε μεν τον πρώτο λόγο αλλά άφηνε ελπίδες στους Βαρωσιώτες για την ανατροπή στη ρεβάνς.\nΜε έναν αστερίσκο: από το 15ο λεπτό της συνάντησης, ένα κακό προαίσθημα κατέλαβε τους τελευταίους (όπως ομολόγησαν εκ των υστέρων παίκτες και παράγοντες), βλέποντας τον Πάμπη Ανδρέου να δέχεται κίτρινη κάρτα από τον Κώστα Καπιτανή και να χάνει τον επαναληπτικό. Ήταν, για όσους θυμούνται, ένας σπεσιαλίστας των στατικών εκτελέσεων και όλοι στην ομάδα του άρχισαν να πιστεύουν ότι το εισιτήριο στον τελικό θα κρινόταν στις λεπτομέρειες.\nΤο δεύτερο ματς, στο «Αμμόχωστος», ήταν εξίσου αμφίρροπο. Η κλεψύδρα άδειαζε χωρίς να σημειωθεί γκολ και όλα ήταν πλέον ανοικτά. Ακόμα και το ενδεχόμενο μία φάση να έκρινε τα πάντα. Όπως και έγινε στο 87’, όταν οι γηπεδούχοι κέρδισαν πέναλτι. Ένα χρονικό σημείο, μια φάση, μια κλοτσιά της μπάλας για γερά νεύρα.\nΟ Πάμπης όμως ήταν θεατής, ενώ ο νούμερο δύο εκτελεστής της Νέας Σαλαμίνας από τα έντεκα βήματα, ο Πολωνός επιθετικός Βάλτσιακ, είχε ήδη αντικατασταθεί. Έπρεπε κάποιος ερυθρόλευκος να πάρει μια μπάλα… βαριά κι ασήκωτη για να την τοποθετήσει στην άσπρη βούλα. Αυτός ήταν ο αείμνηστος τερματοφύλακας Γιαννάκης Ιωάννου, όμως ο Μότσα Βούκοτιτς από τον πάγκο διαφωνεί, έχει άλλη εντολή: «Νίκο, εσύ!», φωνάζει στον νεαρό τότε Νικολάου.\nΑπέναντι στον οποίο στεκόταν ένα ιερό τέρας της μεγάλης Ομόνοιας και του κυπριακού ποδοσφαίρου, ο Ανδρέας Χαρίτου. Ο τεράστιος αυτός τερματοφύλακας έκανε την απόκρουση του αγώνα, κράτησε το 0-0 και έστειλε την ομάδα του στον τελικό του Τσιρείου. Εκεί όπου νίκησε την Ανόρθωση με 1-0 στην παράταση και σήκωσε το τρόπαιο.\nsxolio mike louka


Τα καλύτερα δωρεάν προγράμματα: SafeHouse Explorer : Κρυπτογραφήστε τα δεδομένα σας σε όλα τα αποθηκευτικά σας μέσα | lovefortechnology.net\nSafeHouse Explorer : Κρυπτογραφήστε τα δεδομένα σας σε όλα τα αποθηκευτικά σας μέσα\nΠολλές εφαρμογές είναι διαθέσιμες για την κρυπτογράφηση των δεδομένων σας, επιλέξαμε αυτή για την απλότητά της και για το ότι είναι free. Θα δούμε τώρα πώς μπορούμε να κρύψουμε αρχεία. Δουλεύει σε όλες τις μονάδες δίσκου, συμπεριλαμβανομένων των εξωτερικών USB drives, USB memory sticks, εξυπηρετητές δικτύου, ακόμη σε CD / DVD για ασφαλή αντίγραφα ασφαλείας.Το SafeHouse διατηρεί εμπιστευτικά τα αρχεία σας-δεδομένα στα οποία μπορείτε να έχετε πρόσβαση μόνο με τον κωδικό σας. Ξεκινάμε :\n- Αφού εγκαταστήσουμε το πρόγραμμα επιλέγουμε New Volume.\n- Επιλέγουμε σε ποιόν σκληρό δίσκο ή σε usb stick θέλουμε να δημιουργήσουμε τον κρυφό μας δίσκο.\n- Επιλέγουμε το μέγεθός του που μπορεί να κυμαίνεται από λίγα kb έως πολλά GB.\n- Αμέσως μετά το πρόγραμμα μας ζητά να βάλουμε ένα κωδικό, διαλέγουμε λοιπόν ένα δύσκολο, αλλά προσοχή να τον θυμόμαστε και στην επόμενη καρτέλα κλικάρουμε το Create Volume για να τον δημιουργήσουμε. Μόλις δημιουργηθεί ο δίσκος θα ακούσετε ταυτόχρονα και ένα ήχο που σημαίνει ότι είναι ανοιχτός, κλείνοντας τώρα την εφαρμογή ο δίσκος ΄΄εξαφανίζεται΄΄. Στην παρακάτω εικόνα μπορείτε να δείτε πώς φαίνεται ο δίσκος στις συσκευές του υπολογιστή μας.\n- Τώρα για να τον ανοίξουμε αφού τρέξουμε το πρόγραμμα, επιλέγουμε open volume και βρίσκουμε την διαδρομή που είναι αποθηκευμένος ο δίσκος, και κάνουμε κλικ επάνω του.\n- Τέλος πληκτρολογούμε τον κωδικό μας και κάνουμε είσοδο πλέον στον δίσκο μας. Από εκεί και μετά μπορούμε να μεταφέρουμε τα αρχεία που επιθυμούμε.\n4/ 5 stars - "SafeHouse Explorer : Κρυπτογραφήστε τα δεδομένα σας σε όλα τα αποθηκευτικά σας μέσα" evaggelos evaggelou Πολλές εφαρμογές είναι διαθέσιμες για την κρυπτογράφηση των δεδομένων σας, επιλέξαμε αυτή για την απλότητά της και για το ότι είναι f...\nΑσφάλεια-Προστασία, Επιλεγμένα θέματα, Encryption, USB


Φτιάξτε φέτος τα Χριστούγεννα με τα παιδιά σας τον γάτο Τσεσάιρ - Mothersblog.gr\nΦτιάξτε φέτος τα Χριστούγεννα με τα παιδιά σας τον γάτο Τσεσάιρ\nΚαι ποιος δεν γνωρίζει τον τρελό γάτο Τσεσάιρ, από την ταινία της Disney, "Η Αλίκη στην Χώρα των Θαυμάτων". Όσοι έχουν δει την ταινία σίγουρα τον γνωρίζουν.\nΜε αφορμή τα διαφορετικά Χριστούγεννα και την καραντίνα που θα διαρκέσει μέχρι και την πρώτη εβδομάδα του Γενάρη, εμείς σας προτείνουμε να πειραματιστείτε σε νέες δημιουργίες, κάνοντας αξέχαστα (για διαφορετικούς λόγους απ' ό,τι τις άλλες χρονιές) τα Χριστούγεννα.\nΑντί για τα κλασσικά γλυκά και μπισκότα, τι θα λέγατε να φτιάξετε έναν υπέροχο και χαρούμενο κορμό με τον αγαπημένο γατούλη πολλών παιδιών.\nΗ διαδικασία είναι αρκετά εύκολη και το μόνο που χρειάζεται από εσάς είναι η καλή διάθεση, η υπομονή και ένα μικρό ταλέντο στην ζαχαροπλαστική.\nΜια σελίδα Α4 που πάνω θα έχει εκτυπωμένο τον γάτο Τσεσάιρ.\nΓια το πρόσωπο του γάτου:\n85 γραμ. αλεύρι για όλες τις χρήσεις\n70 γραμ. λιωμένο βούτυρο ανάλατο\nχρώματα ζαχαροπλαστικής: μοβ, ροζ, κίτρινο, μαύρο\n1/2 κούπα κρυσταλική ζάχαρη\n1 κ.τ.γ κρεμόριο\n1/4 κούπας ανάλατο βούτυρο λιωμένο\nροζ και μοβ χρώμα ζαχαροπλαστικής\nΔείτε βήμα-βήμα την διαδικασία και φτιάξτε με τα παιδιά σας.\nΑκόμη και αν δεν τα καταφέρετε τέλεια, δεν πειράζει. Η προσπάθεια μετράει και οι αναμνήσεις που θα έχετε χαρίσει στα παιδιά σας που μετά από κάποια χρόνια θα λένε ότι τα Χριστούγεννα του κορονοϊού, έφτιαξαν ένα περίεργο, νόστιμο και λαχταριστό γλυκό με τη μαμά.\nΧριστουγεννιάτικο δέντρο από μαρέγκες - Δείτε πώς θα το φτιάξετε\nΗ συνταγή του Άκη για λαχταριστές κοτομπουκιές που θα ξετρελάνουν τα παιδιά\nMince pies: Τα χριστουγεννιάτικα ταρτάκια που θα λατρέψετε


ΔΕΙΤΕ ΤΟΝ ΚΟΥΚΛΟ 26ΧΡΟΝΟ ΓΙΟ ΤΟΥ MEL GIBSON\nΑρχική σελίδα Celebrities Δείτε τον κούκλο 26χρονο γιο του Mel Gibson\nΠατέρας και γιος είναι ίδιοι! Ο γιος του Mel Gibson είναι κούκλος.\nΜπορεί ο ηθοποιός στα 60 του χρόνια πια να είναι έτοιμος να γίνει πατέρας για ένατη φορά, ωστόσο πόζαρε με τον 26χρονο γιο του και τα βλέμματα στράφηκαν αυτόματα σε εκείνον. Εμφανίστηκαν μαζί στην πρεμιέρα της ταινίας «Hacksaw Ridge» που σκηνοθέτησαν από κοινού και πόζαραν αγκαλιά στο κόκκινο χαλί.\nΠατέρας για… ένατη φορά ο Mel Gibson Ούτε ένα, ούτε δυο, αλλά… εννέα παιδιά έχει ο Mel Gibson. O 60χρονος ηθοποιός και η 26χρονη...\nΔείτε πρώτη φορά την Ασλανίδου με τον 26χρονο φοιτητή-σύντροφό της!\nΗ Μελίνα Ασλανίδου είναι ερωτευμένη! Σύμφωνα με δημοσίευμα του περιοδικού ΟΚ εδώ και δέκα μήνες έχει σχέση με έναν...


Οι Συνταξιουχικές Οργανώσεις Μαγνησίας για τις «ουρές» στις τράπεζες και τα προβλήματα των συνταξιούχων - e-thessalia.gr\nΟι Συνταξιουχικές Οργανώσεις Μαγνησίας για τις «ουρές» στις τράπεζες και τα προβλήματα των συνταξιούχων\n2 Απριλίου 2020, 10:19 2 Απριλίου 2020\nΟι Συνεργαζόμενες Συνταξιουχικές Οργανώσεις Μαγνησίας υποστηρίζουν ότι «αυτές τις ημέρες για μια ακόμα φορά, ορισμένοι από τους «διαμορφωτές της κοινής γνώμης», αλλά και υπουργοί της κυβέρνησης, με αφορμή την πληρωμή των συνταξιούχων προσπαθούν να κάνουν την “τρίχα τριχιά”». Όπως αναφέρουν σε ανακοίνωσή τους:\nΑυτοί που μας λένε ότι πρέπει να ξεχάσουμε τις θανάσιμες περικοπές της περιόδου της κρίσης στις κύριες επικουρικές συντάξεις στην 13η – 14η σύνταξη, το ΕΚΑΣ, τις κοινωνικές παροχές, τα «κουρέματα» των δισεκατομμυρίων από τα ασφαλιστικά μας ταμεία, το κλείσιμο νοσοκομείων, θεραπευτηρίων, εξεταστηρίων, τις τεράστιες ελλείψεις γιατρών και νοσηλευτικού προσωπικού, όλα αυτά που είναι πληρωμένα με την δουλειά μας. Αυτοί, που (εκτός ελαχίστων) δεν αναφέρουν ούτε μια φράση από τα δελτία Τύπου, τα υπομνήματα που τους αποστέλλουμε για τα μεγάλα προβλήματα που έχουν τσακίσει τη ζωή των συνταξιούχων και τις θέσεις μας για τα μέτρα που απαιτούνται για την αντιμετώπιση της πανδημίας.\n• Την άμεση πρόσληψη ιατρικού, νοσηλευτικού προσωπικού, όλων των κλάδων ειδικοτήτων, πλήρους και αποκλειστικής απασχόλησης σε μόνιμη βάση, με στελέχωση όλων των αναγκών της Δημόσιας Υγείας.\n• Να ανοίξουν όλες δομές, τα νοσοκομεία, οι κλειστές κλίνες ΜΕΘ, οι ανενεργές δομές πρωτοβάθμιας Υγείας σε 24ωρη λειτουργία. Να εφοδιασθούν όλα τα νοσοκομεία με τα απαραίτητα φάρμακα, υλικά, μέσα προστασίας για το προσωπικό και τους ασθενείς.\n Να επιταχθούν οι ιδιωτικές δομές Υγείας, καθώς και οι ιδιώτες γιατροί να επισκέπτονται τους έχοντες ανάγκη ασθενείς στα σπίτια τους. Να γίνονται οι εξετάσεις και η συνταγογράφηση εκεί ώστε να πάρουν τα φάρμακά τους. Το κόστος να αναληφθεί από το κράτος δίχως καμιά πληρωμή από τους ασθενείς.\n Να εξασφαλιστεί το δικαίωμα στην υγεία σε όλους όσοι την έχουν ανάγκη δίχως προϋποθέσεις, προαπαιτούμενα, με δαπάνη από τον κρατικό προϋπολογισμό. Άμεση κατάργηση της εισφοράς των συνταξιούχων στον κλάδο της Υγείας, ιατροφαρμακευτικής περίθαλψης, καθώς της συμμετοχής στην αγορά φαρμάκων.\nΠροηγούμενο ΆρθροΗλεκτρονικά ή τηλεφωνικά η εξυπηρέτηση αγροτών και αλιέων από την Περιφερειακή Ενότητα ΜαγνησίαςΕπόμενο ΆρθροΕυάλωτες στον κορωνοϊό οι γάτες – Χαμηλότερη η πιθανότητα μετάδοσης της νόσου μεταξύ σκύλων


ΦΛΩΡΙΝΑ Συνελήφθη 58χρονος στα Γρεβενά γιατί κατείχε παράνομα μεγάλο αριθμό αντικειμένων ιδιαίτερης αρχαιολογικής και επιστημονικής αξίας (Φωτογραφίες) - ΡΑΔΙΟ ΦΛΩΡΙΝΑ ΡΑΔΙΟ ΦΛΩΡΙΝΑ : Συνελήφθη 58χρονος στα Γρεβενά γιατί κατείχε παράνομα μεγάλο αριθμό αντικειμένων ιδιαίτερης αρχαιολογικής και επιστημονικής αξίας (Φωτογραφίες)\n• Διακόσια εξήντα τρία (263) χάλκινα νομίσματα ελληνιστικών, ρωμαϊκών, βυζαντινών και νεότερων χρόνων.\n• Δύο (2) σιδερένιοι κρίκοι και ένας (1) χάλκινος μεγάλος κρίκος.\n• Δύο (2) χάλκινοι κρίκοι – δαχτυλίδια.\n• Δύο (2) χάλκινες πόρπες, βυζαντινών χρόνων.\n• Ένα (1) τμήμα χάλκινου δαχτυλιδιού με σφενδόνη, βυζαντινών χρόνων.\n• Τρία (3) σιδερένια καρφιά και ένα (1) τμήμα σιδερένιας αιχμής δόρατος (τμήμα αυλού).\n• Δώδεκα (12) χάλκινα αντικείμενα, δύο (2) σιδερένια και δύο (2) μολύβδινα, νεότερων χρόνων.\n• Ένα (1) χάλκινο αντικείμενο με οπή.\n• Ένα (1) τμήμα σιδερένιου αντικειμένου, αρχαίων χρόνων.\n• Ένα (1) απολίθωμα.\n• Ένα (1) μολύβδινο αντικείμενο.\n• Ένα (1) τμήμα σιδερένιου μαχαιριδίου.\n• Ένα (1) τμήμα πήλινου δισκίου.\n• Ένα (1) τμήμα κεραμίδας, βυζαντινών χρόνων.\n• Ένα (1) οστέινο προϊστορικό εργαλείο.\n• Δύο (2) αντικείμενα νεότερων χρόνων, ένα (1) χάλκινο και ένα (1) σιδερένιο.\n• Ένα (1) τμήμα αγγείου (εφυαλωμένο), βυζαντινών χρόνων.\n• -242- φυσίγγια πυροβόλων όπλων διαφόρων διαμετρημάτων,\n• -1- ξιφολόγχη,\n• -1- κάννη πολεμικού τυφεκίου και\n• -1- βεγγαλικό (κροτίδα).


Ας γνωρίσουμε τα υγιεινά λιπαρά | Τα πάντα γύρω από τη διατροφή\nΑς γνωρίσουμε τα υγιεινά λιπαρά\nΤο ελαιόλαδο αποτελεί το βασικότερο συστατικό της διατροφικής πυραμίδας στη Μεσογειακή Διατροφή. Αποτελείται κατά 80% από μονοακόρεστα λιπαρά οξέα, ενώ περιέχει ισχυρές αντιοξειδωτικές ουσίες, όπως η βιταμίνη Ε, τα καροτενοειδή και οι φαινολικές ενώσεις. Ενδιαφέρον έχει το γεγονός ότι το έξτρα παρθένο ελαιόλαδο είναι πλουσιότερο σε αντιοξειδωτικά από το απλό ελαιόλαδο και αυτό σχετίζεται με τη διαδικασία παραγωγής του. Χάρη στη σύστασή του, το ελαιόλαδο επιδρά θετικά σε δείκτες καρδιαγγειακής λειτουργίας. Πιο συγκεκριμένα, η αντικατάσταση των κορεσμένων λιπαρών της διατροφής μας με μονοακόρεστα λιπαρά βελτιώνει τα λιπίδια του αίματος, επιφέροντας μείωση στην ολική και LDL-χοληστερόλη, ενώ έχει επίσης αποδειχτεί ότι μια διατροφή πλούσια σε μονοακόρεστα είναι προτιμότερη από μια συνολικά χαμηλού λίπους διατροφή όσον αφορά στην υγεία των αρτηριών. Θετικές επιδράσεις έχουν παρατηρηθεί επίσης στον έλεγχο του σακχάρου, σε διάφορες μορφές καρκίνου, στην αρτηριακή πίεση, καθώς και στην καταπολέμηση του Μεταβολικού Συνδρόμου.\nΤο ανθρώπινο σώμα είναι ικανό να παράγει όλα τα λιπαρά οξέα που χρειάζεται, εκτός από δύο, το α-λινολενικό οξύ (ALA), ένα Ω3 λιπαρό οξύ και το λινελαϊκό οξύ (LA), ένα Ω6 λιπαρό οξύ. Τα παραπάνω είναι αναγκαίο να λαμβάνονται μέσω της διατροφής και γι’ αυτό τον λόγο ονομάζονται και «απαραίτητα λιπαρά οξέα». Τα μακράς αλύσου λιπαρά οξέα, που ανήκουν στην οικογένεια των ω-3, έχει αποδειχθεί ότι προστατεύουν από τα καρδιαγγειακά νοσήματα, ασκώντας πολλαπλές προστατευτικές δράσεις στο καρδιαγγειακό σύστημα. Επιπλέον συμμετέχουν στο μεταβολισμό της γλυκόζης, προάγοντας την ευγλυκαιμία, και είναι απαραίτητα για την ομαλή ανάπτυξη και λειτουργία της όρασης και του εγκεφάλου κατά την παιδική ηλικία. Ω-3 πολυακόρεστα λιπαρά οξέα περιέχονται σε μεγάλες ποσότητες σε λιπαρά ψάρια όπως ο σολωμός, το σκουμπρί, η ρέγγα, η πέστροφα, η σαρδέλα και σε καρπούς, όπως τα καρύδια, οι σπόροι ελαιοκράμβης, η σόγια, καθώς και στα έλαια αυτών.\nΤα Ω-6 πολυακόρεστα λιπαρά οξέα ανήκουν, όπως είπαμε, στα απαραίτητα λιπαρά οξέα και πρέπει να προσλαμβάνονται μέσω της διατροφής. Οι καλύτερες πηγές Ω-6 πολυακόρεστων λιπαρών οξέων είναι οι ηλιόσποροι, το φύτρο σιταριού, το σουσάμι, τα καρύδια, το καλαμπόκι, η σόγια, το κάρδαμο, η canola, ο λιναρόσπορος, τα αμύγδαλα, τα πεκάν και τακάσιους, καθώς και τα έλαιά τους και οι soft μαργαρίνες που προέρχονται από αυτά. Τα Ω-6 λιπαρά οξέα συμβάλλουν στην καταπολέμηση της φλεγμονής, των καρδιαγγειακών παθήσεων, του καρκίνου, των αρθριτικών παθήσεων, καθώς και του άσθματος.\nΕλαιόλαδολιπαράμαργαρίνη Κοινοποίησε αυτό το άρθρο\nΠώς εκπαιδεύουμε τα παιδιά μας στην υγιεινή διατροφή;


Θα πραγματοποιηθεί το διήμερο 20 και 21 Ιουνίου.\nΤις τελευταίες ώρες είχε προκύψει ζήτημα με τον τελευταίο προκριματικό για το Fortnite World Cup, καθώς το τουρνουά ήταν προγραμματισμένο για την ίδια ημερομηνία με το Celebrity Pro-Am community event. Αρκετοί επαγγελματίες παίκτες – που θα δώσουν το “παρών” στο δεύτερο – ζήτησαν να πάει το qualifier για τα duos μια εβδομάδα αργότερα ώστε να έχουν την ευκαιρία να διεκδικήσουν την πρόκριση.\nWe're shifting the dates and times of the Week 10 Online Open to June 20-21st. More details here – https://t.co/DXv3pVXig2\n— Fortnite (@FortniteGame) 5 Ιουνίου 2019\nΓια τον λόγο αυτό η Epic Games αποφάσισε να μεταφέρει το qualifier της 10ης εβδομάδας στις 20 και 21 Ιουνίου, όμως δεν έμεινε μόνο σε αυτό. Τα prize pools του τελευταίου solos qualifier αλλά και του duos διπλασιάστηκαν και πλέον μοιράζουν από 2 εκατομμύρια δολάρια το καθένα.\nΘυμίζουμε πως στο Pro-Am event (το οποίο και διοργανώνει η Epic) θα παίξουν μεταξύ άλλων οι Tyler “Ninja” Blevins, Turner “Tfue” Tenney, Dennis “cloak” Lepore και Ali “SypherPK”.


Ημερήσια Εκδρομή στον Τσούτσουρα - Νότια Κρήτη (για μπάνιο).\nΜονοήμερη Εκδρομή για μπάνιο Ν. Κρήτη - Τσούτσουρας.\nΛόγω των μέτρων (covid-19) θα επισκεφτούμε ένα κοντινό μέρος στο Νομό Ηρακλείου, αλλα ιδιαίτερα δημοφιλή και ξεχωριστό. Μια όμορφη λοιπόν, καλοκαιρινή ημερήσια εκδρομή για μπάνιο στον γραφικό και ιδιαίτερο Τσούτσουρα !!!!\nΞεκινάμε από Ηράκλειο το πρωί , και με ενδιάμεση στάση στο Χουδέτσι θα φτάσουμε στη γραφικό οικισμό , πόλο έλξης για πολλά χρόνια πολλών Ηρακλειωτών και όχι μόνο!!!!\nΟ Τσούτσουρας ή Τσούτσουρος (63 χλμ νότια του Ηρακλείου), στην έξοδο των επιβλητικών φαραγγιών του Μίντρη και του Τσούτσουρα. Είναι κτισμένος στην τοποθεσία που ήταν κτισμένη η αρχαία πόλη Ίνατος, η οποία ήταν επίνειο της Πριανσού. Για την ακρίβεια οι δύο ενωμένοι οικισμοί του Πέρα Τσούτσουρου και του Τσούτσουρου είναι ένα ενιαίο οικοδομικό συγκρότημα που εξυπηρετεί το λιμάνι του νότου για τους κατοίκους του Αρκαλοχωρίου, καθώς οι περισσότεροι κατάγονται από εκεί. Η περιοχή είναι καλά οργανωμένη και ανεπτυγμένη τουριστικά, αλλά δεν παύει να είναι ένας προορισμός για πολύ ήρεμες οικογενειακές διακοπές. Μπροστά από το χωριό υπάρχει το μικρό λιμάνι της περιοχής. Ανατολικά και δυτικά του λιμανιού σχηματίζονται δύο μεγάλοι υπήνεμοι κόλποι με χοντρή άμμο και καθαρή θάλασσα. Η παραλία είναι οργανωμένη με ομπρέλες, αλλά και αρκετά αλμυρίκια. Είναι ιδανικό μέρος για να το χρησιμοποιήσει κάποιος βάση για εξορμήσεις στις γύρω παραλίες. Το κολύμπι στον Τσούτσουρο θεωρείται ιαματικό και θεραπευτικό από την αρχαιότητα. Σύμφωνα με τους ντόπιους, αρκετοί γιατροί προτείνουν το κολύμπι στον Τσούτσουρα για όσους έχουν μυοσκελετικά και ορθοπεδικά προβλήματα.\nΤο μεσημέρι ελεύθερο γεύμα με νοστιμιές της περιοχής, για όσους επιθυμούν, στα γραφικά ταβερνάκια πάνω στο κύμα. Το απόγευμα, επιστρέφοντας στο Ηράκλειο, μια μικρή στάση επιβάλετε για να ξεμουδιάσουμε, και να ανάψουμε το κεράκι μας στον Ιερό Ναό Αγ Ραφαήλ στον Πύργο Μονοφατσίου.\nΠροσοχή: Οι εκδρομές θα πραγματοτοποιούνται παρακολουθώντας τις τρέχουσες εξελίξεις και πάντα με τις υποδείξεις των ειδικών και τα μέτρα προστασίας covid-19 που είμαστε υποχρεωμένοι να τηρήσουμε όλοι, για να είμαστε ασφαλείς .